Ketumbuhan

Definisi

Apa itu Ketumbuhan?

Ketumbuhan juga dikenali sebagai
neoplasm
ialah istilah tidak spesifik tetapi biasa digunakan untuk menggambarkan sekumpulan tisu tidak normal, dalam bentuk pepejal ataupun cecair. Ia boleh dikelaskan sebagai pembesaran benign/tidak berbahaya (biasanya boleh sembuh) atau pra-berkembang/berisiko (pre-cancerous) atau menular menjadi barah (cancerous).

Terdapat pelbagai jenis ketumbuhan. Ketumbuhan-ketumbuhan ini dinamakan berdasarkan kepada bentuk mereka dan juga jenis tisu yang wujud.

Apakah kebarangkalian Ketumbuhan?

Ketumbuhan ini lazim berlaku kerana berjuta individu didiagnos dengan pelbagai jenis ketumbuhan setiap tahun. Ia boleh diatasi dengan mengurangkan faktor risikonya. Sila berunding dengan doktor anda untuk maklumat lanjut.

Simptom-simptom

Apakah simptom-simptom Ketumbuhan?

Terdapat beberapa simptom yang lazim untuk ketumbuhan:

Sakit kepala;

Sawan;

Hilang deria (sentuhan) dan motor (mengawal pergerakan);

Deep venous thrombosis
 (DVT atau darah beku);

Hilang deria pendengaran;

Hilang deria penglihatan;

Lesu;

Kemurungan;

Perubahan perilaku dan kognitif (cara berfikir);

Masalah endokrin (perubahan hormon/kelenjar)

Simptom-simptom ini mungkin beriringan dengan jenis, saiz atau lokasi ketumbuhan tersebut serta rawatan yang digunakan untuk merawatnya. Pembedahan, radiasi, kimoterapi dan rawatan lain kesemuanya mempunyai potensi untuk menghasilkan simptom baru kerana ia berfungsi untuk mengurangkan kesan daripada ketumbuhan tersebut.

Terdapat beberapa simptom yang tidak dinyatakan di atas. Sila berunding dengan doktor sekiranya anda mempunyai sebarang persoalan berkaitan simptom yang anda alami.

Bila saya harus berjumpa doktor?

Jika anda mempunyai sebarang tanda atau simptom seperti yang disenaraikan di atas atau sebarang persoalan, sila berunding dengan doktor anda. Setiap individu memberi tindak balas berbeza. Berbincang dengan doktor tentang rawatan untuk anda adalah pilihan yang terbaik.

Punca

Apakah Punca Ketumbuhan?

Secara amnya, ketumbuhan terjadi sebagai hasil daripada pertumbuhan tisu tidak normal. Secara normalnya, badan mampu menyeimbangkan antara pertumbuhan sel dan pembahagiannya. Sel lama dan sel yang rosak telah diatur untuk mati. Kemajuan ini dipanggil sebagai apoptosis. Kemudian, sel baru dan sihat muncul untuk menggantikan sel mati. Ketumbuhan berlaku apabila terlalu sedikit proses apoptosis yang berlaku, menyebabkan sel lama ini tidak mati dan sel baru tumbuh secara berterusan.

Sel kanser membesar dalam keadaan yang sama tetapi bukan seperti sel dalam ketumbuhan benign, sel kanser boleh menyerobohi tisu berhampiran dan merebak kebahagian lain dalam badan. Ini dipanggil sebagai metastasis.

Faktor-faktor Risiko

Apakah yang meningkatkan risiko saya kepada Ketumbuhan?

Terdapat pelbagai faktor risiko untuk mendapat ketumbuhan, antaranya ialah:

Faktor Risiko Persekitaran

Terdedah kepada radiasi ion jelas menunjukkan peningkatan risiko ketumbuhan otak. Disamping itu, sejarah alahan sebagai seorang dewasa, ibu yang makan buah-buahan dan sayur-sayuran semasa hamil, makan buah dan sayur semasa kanak-kanak, dan mendapat penyakit cacar air semasa kanak-kanak mempunyai potensi untuk mengurangkan risiko mendapat ketumbuhan otak.

Faktor Risiko Keturunan

Kebanyakan faktor risiko keturunan tidak diwarisi ketika lahir tetapi ia sebenarnya terbina seiring usia kita. Tidak aktif atau tidak berfungsi dengan baik boleh mengubah cara sel tersebut membesar, dan kemudiannya menyebabkan perkembangan menjadi ketumbuhan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ketumbuhan didiagnosis?

Sesetengah ujian dijalankan untuk mendiagnos ketumbuhan pada awalnya dan kemudian digunakan untuk melihat perkembangannya sama ada ia hilang, mengecut atau kekal sama atau berubah dalam beberapa perkara. Seperti keadaan perubatan yang lain, pemeriksaan berkala untuk ketumbuhan otak perlu diteruskan untuk beberapa tahun ataupun seumur hidup pesakit.

Pemeriksaan neurologi;

Beberapa imbasan otak;

X-ray;

Ujian makmal;

DNA Profilling;

Prosedur biopsi;

Ketumbuhan otak jenis
benign
dan
malignant

Tahap ketumbuhan.

Bagaimana pesakit Ketumbuhan dirawat?

Doktor mungkin menunjukkan beberapa jenis rawatan yang diperlukan mengikut lokasi dan jenis ketumbuhan. Ketumbuhan benign kadang kala boleh dihiraukan atau saiznya boleh berkurang (debulked) atau dibuang keseluruhannya melalui pembedahan. Untuk ketumbuhan kanser, pilihan yang ada merangkumi kimoterapi, terapi imuniti, radiasi dan pembedahan.

Kimoterapi ialah penggunaan ubat-ubatan untuk memusnahkan sel-sel kanser. Terdapat pelbagai jenis ubat kanser yang perlu dipreskrip oleh pakar kanser medikal (medical oncologist), iaitu doktor yang mempunyai kepakaran dalam merawat kanser menggunakan ubat-ubatan,

Targeted therapy
 ialah rawatan terbaru ketumbuhan yang menggunkan ubat-ubatan atau bahan lain yang direka untuk membunuh sel ketumbuhan dengan tepat, sementara membahayakan sel normal secara minimum.

Immunotherapy
 ialah rawatan yang menggunakan beberapa bahagian dalam sistem imuniti manusia untuk melawan sel ketumbuhan.

Terapi radiasi ialah penggunaan x-ray berkuasa tinggi atau partikel lain atau gelombang untuk memusnahkan sel kanser. Regimen terapi radiasi (dijadualkan) biasanya meliputi beberapa rawatan secara spesifik yang diberikan dalam satu tempoh masa. Ia juga boleh digunakan bersama rawatan lain.

Pembedahan ialah pembuangan ketumbuhan dan sebahagian tisu sihat disekelilingnya dengan harapan ia menghapuskan keseluruhan batasan negatif semasa pembedahan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ketumbuhan?

Gaya hidup dan kaedah pengubatan sampingan berikut mungkin membantu anda menangani ketumbuhan:

Dapatkan rehat secukupnya.

Bersenam. Aktiviti fizikal akan menggalakkan kekuatan dan juga sistem imuniti anda. Beberapa aktiviti yang perlu anda cuba termasuklah kerap bersenam, berlari, berenang dan sebagainya.

Makan makanan seimbang. Ia adalah penting untuk anda mengikut diet sihat untuk mengekalkan kesihatan anda. Beberapa kajian kecil menyatakan bahawa diet rendah lemak tepu tetapi tinggi
fatty acid omega-3
, seperti buah zaitun dan minyak ikan, mungkin bermanfaat. Tetapi kajian lanjut perlu dijalankan.

Redakan tekanan. Adalah penting untuk menghapuskan tekanan kerana ia menjadikan simptom semakin teruk. Yoga, tai chi, urutan, meditasi atau bernafas dalam adalah beberapa cara yang berkesan yang boleh membantu anda.

Sila berunding dengan doktor sekiranya anda mempunyai sebarang persoalan untuk memahami penyelesaian tebaik untuk anda

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Nak Bersenam Tapi Ada Sakit Jantung, Ini 4 Cara Senaman Yang Sesuai Untuk Anda

Ada masalah jantung tidak boleh bersenam? Siapa cakap? Ini cara senaman untuk pesakit jantung, jom amalkan!

Untuk mendapatkan lebih banyak info tentang Kesihatan Jantung, sila dapatkannya
di sini.

Senaman untuk pesakit jantung

Senaman adalah komponen yang penting dalam mengekalkan
kesihatan jantung
. Bagi mereka yang mengalami penyakit jantung, ia masih diperlukan.

Namun, anda perlu sedar bahawa keadaan jantung anda sudah tidak seperti orang biasa.

Oleh itu, ia memerlukan disiplin tertentu untuk kekal selamat semasa melakukan aktiviti fizikal.

Berbincang dengan doktor

Hanya doktor anda tahu keadaan anda secara terperinci. Beliau boleh mencadangkan aktiviti fizikal yang sesuai dengan keadaan semasa.

Anda mungkin mendapati lebih banyak
senaman yang sesuai untuk pesakit jantung
 yang boleh dilakukan berbanding apa yang berada di dalam fikiran.

 Kebiasaannya, aktiviti melibatkan tekanan ke atas rintangan seperti tekan tubi dan angkat berat perlu dielakkan kerana ia memberikan beban yang banyak ke atas jantung.

Kerja-kerja harian di rumah juga kadangkala boleh membuatkan anda letih. Jangan memaksa diri melakukan semua kerja di rumah sehingga
berasa penat.

Sebahagian ubat-ubatan juga boleh menjejaskan tindak balas badan anda terhadap aktiviti fizikal.

Baca juga:

Panduan umum senaman untuk pesakit jantung

1. Mulakan sedikit demi sedikit

Jangan lakukan senaman dengan terlalu drastik dan berat. Berikan badan anda masa untuk mendapatkan rentaknya. Dapatkan rehat antara senaman.

2. Elakkan aktiviti fizikal di luar dalam keadaan cuaca terlalu panas, sejuk atau lembap

Kelambapan yang tinggi membuatkan badan cepat letih. Suhu terlalu panas atau sejuk boleh menganggu peredaran darah, menyebabkan sesak nafas dan
sakit dada
.

Dalam keadaan cuaca seperti ini, sebaiknya lakukan aktiviti dalaman seperti berjalan di pasaraya.

3. Jangan abaikan minum air

Pastikan diri anda kekal terhidrat sepanjang masa.
Minum air
 walaupun tidak berasa haus. Habiskan sekurang-kurangnya 8 gelas sehari.

4. Mulakan secara perlahan selepas berehat

Jika anda berhenti daripada senaman berkala selama beberapa hari, disebabkan sakit atau
bercuti
, mulakan semula senaman secara beransur-ansur.

Bermula dengan aktiviti singkat dan kurang memenatkan. Kemudian, tambah secara perlahan-lahan.

Berhati-hati semasa bersenam

Jangan lakukan sebarang aktiviti fizikal semasa demam atau tidak sihat. Keadaan itu sendiri sudah memberikan tekanan ke atas jantung.

Jika ditambah dengan aktiviti fizikal, jantung mungkin tidak mampu menampungnya.

Semasa melakukan apa-apa aktiviti, berhenti dan rehat jika:

Terlalu penat dan sesak nafas.

Pening kepala
.

Tidak selesa pada dada, leher, rahang atau bahu.

Rasa lemah badan.

Jika masih tidak hilang selepas berhenti dan berehat, dapatkan bantuan perubatan segera.


Kuku Tercabut? Ini Tentang Kecederaan Kuku Yang Anda Perlu Tahu

Saya mengalami kecederaan kuku, seperti kuku tercabut. Apa yang perlu saya lakukan dan adakah perlu untuk segera mendapatkan rawatan serta pemeriksaan doktor?

Untuk mendapatkan lebih banyak info tentang Kesihatan Kulit, sila dapatkannya
di sini.

Definisi

Apakah itu Kecederaan Kuku?

Kecederaan kuku berlaku apabila mana-mana bahagian kuku anda cedera.
Ini termasuk kuku
, dasar kuku (kulit di bawah kuku), kutikel (bunga kuku), dan kulit di sekitar sisi kuku.

Kecederaan berlaku apabila kuku terluka
, koyak, terhempas, atau lebam, atau kuku tercabut dari kulit.

Adakah cedera kuku biasa berlaku?

Kecederaan kuku sangat biasa berlaku. Ia boleh menjejaskan pesakit pada usia apa pun. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom

Apakah simptom-simptom kecederaan kuku?

Terdapat
lima kategori kecederaan yang boleh berlaku kepada kuku.
 Sering kali, gabungan kecederaan ini berlaku pada kuku yang sama.

Subungual hematoma (lebam kuku) adalah darah terkumpul di bawah kuku. Ia biasanya berwarna merah atau ungu, yang pudar menjadi biru dalam beberapa minggu. Keseluruhan jari tangan atau jari kaki yang terbabit akan berdenyut-denyut dan terasa sakit apabila disentuh. Malah, jika pergeseran jari dengan udara juga akan menyakitkan. Lebam kuku mungkin berlaku dengan sendirinya, atau ia dialami dengan kombinasi dengan kecederaan kuku yang lain

Kuku melecet boleh merujuk kepada luka ke atas kuku, dasar kuku, kutikel kuku atau lipatan lateral kuku atau gabungan mana-mana keadaan tersebut. Biasanya, darah akan dapat dilihat pada kulit. Kuku boleh kelihatan agak teruk bergantung kepada jenis kecederaan yang dialami

Amputasi hujung jari bermaksud bahawa bahagian hujung jari, termasuk bahagian atau semua kuku, dikeluarkan daripada jari. Tulang mungkin kelihatan atau tidak kelihatan

Avulsi kuku (tercabut) berlaku apabila bahagian kuku tercabut dari dasar kuku atau terkeluar dan melekat pada kulit hanya pada pangkal kuku (kutikel). Biasanya darah kelihatan. Ini sering dikaitkan dengan melecet

Patah (fraktur) tulang di bawah kuku juga boleh dikaitkan dengan kecederaan pada kuku, terutamanya yang melibatkan kecederaan yang menghancurkan. Ini dipanggil fraktur tuf distal. Sinar-x diperlukan untuk mendiagnosis keadaan ini melainkan terdapat bengkok (kecacatan bentuk) yang jelas kelihatan di hujung jari

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bilakah saya perlu berjumpa dengan doktor?

Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik adalah untuk membincangkan dengan doktor anda apa yang terbaik untuk keadaan anda.

Anda perlu merujuk doktor anda jika anda mengalami juga simptom-simptom berikut:

Kemerahan, kesakitan, atau bengkak meningkat

Nanah (cecair berwarna kuning atau putih) mengalir dari luka

Anda demam

Anda mengalami pendarahan yang tidak berhenti

Punca

Apakah punca masalah ini?

Kebanyakan kecederaan pada kuku
 berlaku disebabkan salah satu daripada tiga mekanisme ini:

Daya yang menghancurkan, seperti penukul, tersepit jari pada pintu, gigitan manusia, atau akibat semasa pengendalian jentera

Menghiris atau memotong, seperti pisau, pemotong kotak, atau akibat semasa pengendalian jentera

Koyakan atau carikan, seperti tersadung jari, kuku tersangkut pada objek

Diagnosis & rawatan

Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.

Bagaimanakah kecederaan didiagnosis?

Doktor akan membuat pemeriksaan terperinci pada tangan atau kaki dan kuku yang cedera untuk menentukan tahap rawatan dan pembaikan yang diperlukan dengan melaksanakan prosedur berikut :-

Doktor perlu mengetahui dengan tepat bagaimana kecederaan itu berlaku untuk menentukan kecederaan yang mungkin dan jika luka itu tercemar (terutamanya jika kecederaan disebabkan gigitan)

Doktor akan bertanya tentang masalah perubatan, ubat, alergi, dan tarikh suntikan tetanus yang paling terkini

Denyutan nadi dan tekanan darah anda akan diperiksa

Mungkin, sinar-x tangan atau kaki akan diambil

Ujian darah biasanya tidak diperlukan

Bagaimanakah kecederaan kuku dirawat?

Kes kecederaan pada kuku yang ringan

Anda mungkin dapat merawat kecederaan pada kuku di rumah jika anda boleh menghentikan pendarahan dengan cepat dan:

Kuku tercabut, tapi tidak terpotong atau terkoyak dan masih melekat pada dasar kuku

Lebam kuku anda bersaiz kurang daripada satu perempat saiz kuku anda

Jari atau jari kaki anda tidak bengkok atau mengalami kecacatan bentuk

Untuk merawat kecederaan kuku anda perlu:

Buka semua perhiasan dari tangan anda. Gunakan sabun, jika perlu, untuk mengeluarkan cincin dari jari anda dengan mudah. Jika anda tidak boleh mengeluarkan cincin kerana jari anda bengkak, hubungi pembekal penjagaan kesihatan anda

Cuci mana-mana luka atau luka kecil

Gunakan pembalut jika perlu

Baca juga:

https://wp.hellodoktor.com/sihat-bergaya/penjagaan-kuku/kuku-palsu/

Kes-kes kecederaan kuku yang teruk

Untuk kecederaan pada kuku yang lebih serius, anda perlu pergi ke klinik atau hospital dengan segera. Mereka akan menghentikan pendarahan dan membersihkan luka. Biasanya, kuku dan jari tangan atau jari kaki akan dibius dengan ubat sebelum dirawat.

Kecederaan dasar kuku:

Untuk lebam yang lebih besar, pasukan perubatan akan membuat sebuah lubang kecil di kuku

Ini akan membolehkan bendalir disalirkan keluar serta melegakan tekanan dan kesakitan

Jika tulang patah atau lebam sangat besar
, kuku mungkin perlu dikeluarkan dan dasar kuku perlu diperbaiki

Kuku melecet atau avulsi:

Sebahagian atau kesemua mungkin perlu dikeluarkan

Luka di dasar kuku akan ditutup dengan jahitan

Kuku akan disambungkan menggunakan gam khas atau jahitan

Sekiranya kuku tidak dapat disambungkan, pasukan perubatan anda mungkin menggantikannya dengan sejenis bahan khas. Bahan ini akan kekal di atas dasar kuku sementara kuku kembali sembuh

Pembekal kesihatan anda mungkin
akan mempreskripsikan antibiotik untuk mencegah jangkitan

Jika anda mengalami tulang patah
, pasukan perubatan anda mungkin perlu memasang wayar di jari anda untuk memastikan tulang kekal di tempatnya.

Langkah pencegahan

Apakah perubahan gaya hidup atau remedi di rumah yang dapat membantu saya mengatasi masalah kuku?

Gaya hidup dan remedi di rumah yang berikut mungkin membantu anda mengatasi kecederaan kuku:

Pengurusan kesakitan

Anda patut:

Meletakkan ais selama 20 minit setiap 2 jam pada hari pertama, kemudian 3 hingga 4 kali sehari selepas itu

Untuk mengurangkan sakit berdenyut-denyut, tinggikan tangan atau kaki anda melebihi paras jantung anda

Ambil ubat penahan sakit dengan preskripsi seperti yang diarahkan
. Atau anda boleh menggunakan ibuprofen atau naproxen untuk mengurangkan kesakitan dan bengkak. Acetaminophen boleh membantu mengurangkan sakit, tetapi tidak akan mengurangkan bengkak. Anda boleh membeli ubat-ubatan tahan sakit tanpa preskripsi

Rujuk pembekal anda sebelum menggunakan ubat ini jika anda mempunyai sejarah penyakit jantung,
tekanan darah tinggi
, penyakit buah pinggang, atau mempunyai ulser perut atau pendarahan dalaman

JANGAN ambil lebih daripada jumlah yang dicadangkan pada label atau oleh pembekal anda

Pengurusan luka

Anda patut:

Mengikut nasihat doktor anda tentang penjagaan luka anda

Sekiranya anda mempunyai kuku buatan, ia harus berada di tempatnya sehingga dasar kuku anda sembuh

Tukar balutan luka anda setiap hari sekiranya penyedia perubatan anda mencadangkannya

Anda boleh menyapu sedikit salap antibiotik bagi mengelakkan balutan anda daripada melekat, sekiranya penyedia perubatan anda membenarkannya

Anda boleh diberi splin atau kasut khas untuk membantu melindungi kuku dan jari tangan atau kaki anda semasa dalam proses penyembuhan

Biasanya kuku baru akan tumbuh, menggantikan kuku lama dan menolak kuku lama dalam proses tersebut

Menjadi aktif semula

Jika anda kehilangan kuku anda, ia akan mengambil masa 7 hingga 10 hari untuk dasar kuku anda sembuh kembali. Kuku jari baru akan mengambil masa 4 hingga 6 bulan untuk tumbuh menggantikan kuku yang hilang. Kuku jari kaki pula mengambil masa kira-kira 12 bulan untuk tumbuh semula

Kuku baru mungkin akan kelihatan beralur atau berbatas dan agak rosak. Ini mungkin bersifat kekal

Jika anda mengalami patah tulang di jari tangan atau kaki anda berserta dengan kecederaan kuku, anda mungkin akan mengambil masa kira-kira 4 minggu untuk sembuh

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Wanita C-Sec Terdedah Pada Risiko Rahim Pecah! Lakukan Langkah Pencegahan Ini

Benarkah wanita yang pernah
 melahirkan anak secara czer
 mempunyai risiko rahim pecah ketika bersalin? Mengapa ia boleh terjadi?

Untuk mengetahui lebih lanjut, ikuti penjelasannya dalam perkongsian artikel ini.

Bagi mendapatkan lebih banyak info tentang Kehamilan, sila dapatkannya
di sini.

Rahim pecah ketika bersalin

Ibu hamil yang pernah melalui prosedur beranak secara caesarean, boleh menjalani kaedah
kelahiran faraj
 pada kehamilan akan datang

Cumanya, anda dengan parut C-Sec bukanlah calon yang baik untuk
kelahiran faraj
 selepas caesarean (VBAC)
.

Kenapa?

Kerana anda mempunyai lebih tinggi untuk mengalami risiko rahim pecah (
uterine rupture)
 – komplikasi yang boleh berlaku semasa
proses melahirkan anak
.

Keadaan rahim pecah ini berlaku pada tempat lemah di dinding rahim – selalunya di sepanjangan garis parut pembedahan rahim sebelum ini, seperti czer.

Koyakan ini terjadi kerana ketegangan yang wujud padanya
semasa bersalin
 dan melahirkan anak.

Sumber www.researchgate.net

Risiko rahim pecah juga boleh berlaku pada sepanjang bahagian parut myomectomy, iaitu pembedahan untuk membuang fibroid rahim – ketumbuhan pada rahim.

Berita baiknya, situasi rahim pecah ketika bersalin ini jarang berlaku. Dalam kalangan wanita yang mencuba kaedah VBAC, kemungkinan
risiko koyakan rahim
 ini kurang 1 dalam 100 kelahiran.

Manakala kebarangkalian untuk terjadi masalah
uterin rupture
 secara spontan – sebagai contoh pada wanita tanpa parut di rahim – sangat jarang berlaku, dalam 1 daripada 17,000 kelahiran.

Punca rahim pecah ketika bersalin

Mesti ada tertanya-tanya bagaimana wujudnya risiko rahim pecah semasa sedang melahirkan anak, betul tak?

Semasa bersalin, tekanan meningkat ketika bayi bergerak melalui saluran kelahiran. Tekanan yang wujud inilah boleh menyebabkan rahim ibu terkoyak.

Selalunya koyakan akan berlaku pada bahagian
bekas parut caesarean
.

Jika ia berlaku, kandungan di dalam rahim – termasuk bayi – boleh masuk ke dalam abdomen ibu.

Tanda rahim pecah ketika bersalin

Pelbagai gejala dikaitkan dengan risiko rahim terkoyak ini. Beberapa kemungkinan simptom termasuklah:

Pendarahan faraj berlebihan

Sakit tiba-tiba antara kontraksi

Kontraksi menjadi lebih perlahan atau kurang sengit

Sakit perut atau kesakitan yang tidak normal

Bonjolan pada bawah tulang kemaluan

Kepala bayi tidak turun ke saluran kelahiran

Kesakitan mendadak pada bahagian bekas parut C-Sec

Kehilangan nada otot rahim

Degupan jantung cepat, tekanan darah rendah dan kejutan pada ibu

Degupan jantung tidak normal pada bayi

Proses bersalin tidak menunjukkan kemajuan secara semula jadi

Risiko rahim pecah

Setiap wanita yang mempunyai sejarah menjalani pembedahan czer atau rahim berisiko tinggi mengalami masalah ini kerana keadaan parut rahim boleh menjadi lemah dan terkoyak.

Bagi sesetengah parut pada rahim, adalah lebih cenderung untuk terkoyak semasa prosedur bersalin faraj berbanding yang lain.

Parut menegak tinggi

Potongan parut klasik ini mempunyai risiko rahim pecah paling tinggi.

Jenis potongan ini, yang ke atas dan ke bawah, dibuat pada bahagian atas rahim. Adakalanya dilakukan untuk
bayi pramatang.

Pembedahan untuk fibroid juga cenderung dilakukan pemotongan menegak ini.

Parut melintang rendah

Bagi parut melintang rendah ini adalah potongan sisi ke sisi pada bahagian bawah rahim yang lebih nipis.

Merupakan parut C-Sec paling biasa dan risiko rahim pecah ketika bersalin paling sedikit.

Parut menegak rendah

Merupakan potongan atas dan bawah yang dibuat di bahagian bawah rahim.

Dengan potongan menegak rendah, risiko untuk mengalami masalah pecah rahim adalah lebih tinggi berbanding parut melintang rendah.

Pun begitu, risikonya lebih rendah daripada parut menegak tinggi.

Umumnya, anda perlu mendapatkan kepastian doktor untuk mengetahui apakah jenis potongan yang dilakukan semasa prosedur pembedahan dahulu.

Wanita paling berisiko untuk mengalami masalah koyakan pada rahim ini adalah mereka yang mencuba kaedah VBAC dan
menerima induce
 prostaglandin dan/atau oxytocin.

Komplikasi rahim pecah ketika bersalin

Rahim pecah ini boleh mengakibatkan pendarahan tidak terkawal pada abdomen, atau dalam kes jarang berlaku, menyebabkan
sebahagian plasenta
 atau bayi memasuki perut anda.

Ia boleh mengancam nyawa jika tidak ditangani dengan segera!

Rawatan & pencegahan

Jika berlaku koyakan rahim, anda akan segera mendapat pembedahan czer, diikuti dengan pembaikan rahim.

Anda mungkin perlu diberikan antibiotik untuk mencegah jangkitan.

Dalam kes jarang berlaku, terdapat kebarangkalian untuk menjalani histerektomi – pembedahan buang rahim. Ini terutamanya jika berlaku pendarahan yang teruk.

Pembedahan yang dilakukan juga untuk membolehkan doktor menarik keluar bayi daripada badan ibu.

Mencegah rahim pecah

Jika anda pernah menjalani prosedur pembedahan czer atau abdomen dengan dinding rahim dipotong sepenuhnya, pertimbangkan segala risiko semasa memilih
kaedah bersalin,
 khususnya jika ingin mencuba
kelahiran faraj
.

Terdapat kemungkinan, seandainya anda pernah menjalani prosedur kelahiran secara caesarean dan mempunyai parut melintang rendah, kebarangkalian anda menjadi calon VBAC.

Sekiranya anda mempunyai risiko rahim pecah ketika bersalin, terutamanya dengan parut menegak tinggi atau koyakan rahim pada masa lalu, kelahiran faraj mungkin bukan pilihan terbaik.

Walau apa pun, berbincanglah dengan doktor terlebih dahulu.


Hujung Jari Rasa 'Sesemut'? Ini 5 Punca Kebas Hujung Jari Tangan Anda Perlu Tahu!

Kadangkala, ada di antara kita yang sering rasa ‘sesemut’ di hujung jari, terutamanya ketika baru bangun tidur atau ketika melakukan kerja dalam satu masa yang panjang. Tetapi, apakah sebenarnya punca kebas hujung jari tangan?

Ada banyak punca yang boleh menyebabkan kebas pada kawasan hujung jari. Selain pengaliran darah yang terhalang, sebarang kecederaan pada kawasan saraf juga boleh menyebabkan
tangan kita menjadi kebas.

Walau bagaimanapun, rasa kebas ini hanyalah sementara dan akan hilang dengan sendirinya. Namun, jika ia berlaku dengan kerap, berjumpalah doktor untuk pemeriksaan lanjut. Ia mungkin menandakan penyakit yang lebih serius
seperti diabetes
 atau sindrom terowong karpus (
carpal tunnel
).

Jadi, apakah punca kebas hujung jari tangan? Dalam artikel kali ini, kami akan terangkan lebih lanjut mengenai kondisi-kondisi yang boleh menyebabkan anda alami sesemut di kawasan jari.

Untuk mendapatkan lebih banyak info berkenaan Kesihatan, anda boleh klik
di sini
.

5 punca kebas hujung jari tangan

Jari yang kebas boleh mendatangkan masalah dalam kehidupan seharian. Ia membuatkan anda sukar untuk memegang sesuatu objek dengan baik atau rasa tangan ‘tidak cukup kuat’ untuk melakukan pergerakan tertentu.

Tetapi, apakah punca jari tangan selalu kebas? Antara kondisi yang boleh menyebabkan masalah ini ialah:

1. Sindrom terowong karpus

Sindrom terowong karpus atau
carpal tunnel syndrome
 merupakan satu kondisi yang boleh menyebabkan rasa kejang pada kawasan jari atau pergelangan tangan.
Carpal tunnel
 berlaku
 apabila salah satu saraf pada kawasan tangan terhalang atau termampat.

Pergerakan yang berulang-ulang seperti menggunakan peralatan tertentu, menggunakan papan kekunci, sering memandu dan sebagainya boleh menyebabkan sindrom terowong karpus. Selalunya, simptom akan menjadi semakin serius pada waktu malam.

Jika tidak dirawat, sindrom ini akan menjadi semakin teruk. Sebab itulah, individu yang mempunyai masalah ini perlu didiagnosis secepat mungkin untuk mendapatkan rawatan yang bersesuaian.

2. Diabetes punca kebas hujung jari tangan

Satu kondisi yang dikenali sebagai
neuropati diabetes
 boleh menyebabkan kawasan kaki dan tangan menjadi kebas. Menurut kajian, hampir 50% individu yang menghidap diabetes akan mengalami masalah ini.

Tidak dinafikan, diabetes merupakan salah satu punca jari kebas. Malah, penyakit ini juga boleh menjadi masalah yang berpanjangan terhadap kesihatan anda, lebih-lebih lagi jika anda gagal mengawal
kadar gula dalam darah
 dengan efektif.

Selain itu, neuropati diabetes juga boleh menyebabkan kesakitan. Berjalan pun boleh membuatkan pesakit yang menghidap neuropati diabetes rasa sakit. Malah, ada juga yang akan rasa pedih ketika disentuh walaupun secara perlahan.

Baca juga:

Jari Membengkok & Tak Boleh Lurus? Usah Risau, Ada Rawatan Untuk Trigger Finger!

Neuropati Diabetes, Komplikasi Kencing Manis Yang Patut Anda Tahu!

3. Sindrom terowong kubital

Sindrom terowong kubital atau
cubital tunnel syndrome
merupakan ‘adik beradik’ kepada
carpal tunnel
. Walau bagaimanapun,
cubital tunnel
 akan memberi kesan pada jari kelingking.
Carpal tunnel
 pula akan membuatkan ibu jari, jari telunjuk dan tengah sukar untuk dikawal.

Sindrom ini berlaku apabila saraf ulnar pada kawasan dalam siku terluka atau dijangkiti.

Menurut
American Society for Surgery of the Hand
, individu yang mempunyai masalah ini mungkin akan mengalami kesukaran untuk menggenggam objek. Mereka juga akan alami kekejangan pada jari kelingking.

4. Terseliuh atau patah

Jika anda suka bersukan, lebih-lebih lagi melakukan aktiviti yang melibatkan pergelangan tangan, anda berisiko untuk mengalami kecederaan seperti terseliuh atau tulang retak. Semua ini boleh menjadi punca kebas hujung jari tangan.

Kadangkala, jari anda boleh terseliuh atau patah disebabkan trauma atau luka ketika bersenam. Mereka yang sering
mengangkat berat
 sangat berisiko untuk mengalami kecederaan jenis ini.

5. Strok punca kebas hujung jari tangan

Strok merupakan
 sejenis kondisi yang berlaku apabila ada bahan asing menghalang pengaliran darah ke beberapa bahagian otak. Ia juga boleh berlaku apabila pembuluh darah dalam otak pecah. Akibatnya, bahagian otak yang terkesan akan mati.

Serangan strok merupakan satu kecemasan dan perlu dibawa ke hospital secepat mungkin. Tanpa rawatan yang sewajarnya, strok boleh menyebabkan masalah kekal pada otak dan mengakibatkan kecacatan.

Bukan itu sahaja, strok juga boleh menjadi punca kebas hujung jari tangan. Malah, ada juga yang akan mengalami kesukaran untuk menggerakkan jari selepas terkena serangan strok.

Atasi masalah kebas hujung jari tangan

Ada beberapa bentuk rawatan yang boleh dilakukan untuk mereka yang mengalami masalah kebas pada hujung jari:

Lakukan senaman regangan atau terapi fizikal:
 Aktiviti ini dapat mengurangkan rasa
kekejangan pada hujung jari
, menguatkan otot dan meningkatkan fleksibiliti.

Rehat:
 Jika anda baru sahaja alami kemalangan, atau bekerja terlalu keras, anda perlulah mendapatkan rehat yang mencukupi. Gunakan pek ais untuk mengelakkan jari bengkak.

Ambil ubat:
 Ubat-ubatan boleh mengurangkan kesakitan yang dialami. Untuk kes yang lebih serius, doktor mungkin akan membekalkan ubat-ubatan steroid.

Kurangkan stres pada kawasan yang terkesan:
 Ramai pesakit yang akan mendapat kelegaan selepas mereka duduk dengan
 postur badan
 yang betul, menggunakan peralatan yang ergonomik dan rehat dengan mencukupi.

Lakukan terapi:
 Jika semuanya tidak berjaya, lakukan terapi untuk mengelakkan kebas pada hujung jari tangan. Terapi boleh mengurangkan kesakitan dan membantu anda menggerakkan tangan dengan lebih baik.


AWAS! Ini 5 Penyakit Kanser Paling BERBAHAYA, Ambil Tahu Puncanya...

Adakah anda tahu apakah jenis kanser paling bahaya di dunia? Ayuh semaknya dalam perkongsian artikel Hello Doktor ini, semoga bermanfaat.

Untuk mendapatkan lebih banyak info tentang Kanser sila dapatkannya
di sini.

Jenis kanser paling bahaya

Pada masa kini, terdapat rawatan untuk pelbagai jenis penyakit, bahkan boleh menyembuhkan kanser. Tetapi masih perjalanan masih panjang bagi doktor dan pakar-pakar untuk merawat kanser secara menyeluruh.

Berikut antara beberapa jenis kanser paling bahaya:

Kanser prostat, salah satu kanser paling bahaya

Apakah faktor-faktor risikonya?

Lelaki cenderung untuk mendapat kanser prostat selepas umur 50 tahun.

Penyakit kanser prostat
 ini boleh berlaku dalam kalangan ahli keluarga. Beberapa perubahan genetik juga boleh menjadi punca. Lelaki yang makan daging merah dalam jumlah yang banyak atau produk tenusu tinggi lemak adalah lebih berisiko.

Bagaimanakah kanser prostat didiagnosis?

Lelaki perlu berbincang dengan doktor tentang ujian yang diperlukan, bila ia perlu dijalankan, dan kebaikan serta keburukannya. Mereka mungkin menjalani ujian darah untuk mengukur tahap PSA (prostate specific antigen).

Mereka juga boleh mendapatkan pemeriksaan rektum digital, di mana doktor memasukkan jari yang bersarung getah ke dalam lubang najis dan memeriksa prostat jika terdapat bahagian yang keras, berketul, atau tidak normal.

Jika doktor bimbang tentang keputusan ujian anda, beliau boleh menggunakan jarum kecil untuk mengambil sampel, atau “biopsi,” untuk membuat pemeriksaan kanser. Beliau juga boleh menggunakan ultrasound untuk melihat tumor.

Bagaimanakah nasib kanser prostat?

Keadaan ini boleh diperbaiki jika ia dikesan awal. Tetapi apabila ia mula merebak ke bahagian badan yang lain, ia boleh bergerak pantas. 72% pesakit kanser ini mati dalam tempoh 5 tahun.

Kanser paling bahaya #Kanser pankreas

Apakah faktor-faktor risikonya?

Anda berisiko lebih tinggi bagi kanser pankreas jika keluarga anda mempunyai sejarah kanser ini, anda merokok, terlebih berat badan, atau mempunyai pankreatitis kronik.

Bagaimanakah kanser pankreas didiagnosis?

Kanser ini amat sukar dikesan awal.

Masalahnya ialah pada kedudukan pankreas di dalam badan. Pankreas terletak di dalam perut anda. Susah untuk anda untuk merasakan sebarang ketulan atau ketumbuhan.

Jadi anda mungkin tidak tahu bahawa anda mengalami kanser ini.

Baca juga:

Apakah nasib kanser pankreas?

Apabila simptom muncul, kanser biasanya sudah merebak.

Hanya beberapa orang disahkan menghidap kanser pankreas hidup lebih daripada 5 tahun selepas diagnosis. Namun, setiap orang adalah berbeza, dan doktor tidak boleh meramalkan siapa yang akan hidup lebih lama.

Kanser payudara, antara kanser paling bahaya

Apakah faktor-faktor risiko?

Bukan sekadar jantina, umur juga penting.
Kanser payudara adalah kanser yang paling biasa selepas menopaus
. Anda lebih cenderung untuk mendapat penyakit ini jika:

Sejarah perubatan keluarga kanser payudara.

Anda mempunyai perubahan tertentu pada genetik.

Anda mempunyai berat badan berlebihan.

Anda minum alkohol.

Payudara anda adalah padat.

Anda mengalami haid pertama pada atau sebelum umur 11.

Lewat menopause.

Anda seorang wanita yang tidak pernah mengandung atau mengandung kali pertama selepas umur 35 tahun.

Anda mengambil “gabungan” terapi penggantian hormon.

Anda terdedah kepada radiasi.

Bagaimanakah kanser payudara didiagnosis?

Mamografi, X-ray khas payudara, adalah ujian utama untuk menyaring tumor ini. Doktor juga boleh menggunakan ultrasound dan MRI untuk pemeriksaan lanjut.

A
nda boleh mendapatkan biopsi, di mana doktor menggunakan jarum halus untuk mendapatkan sampel bagi melihat jika ia adalah kanser.

Anda perlu berbincang dengan doktor tentang berapa kerap anda perlu diperiksa – dan kemudian untuk membuat temu janji.

Apakah nasib kanser payudara?

Seperti kanser lain, lebih awal ia dikesan, lebih baik. Hampir semua wanita yang mengetahui mereka menghidap kanser payudara peringkat 1 masih hidup 5 tahun kemudian.

Pesakit kanser payudara yang hidup pada hari ini lebih ramai berbanding sebelum ini.

Kanser kolorektal, tersenarai sebagai kanser paling bahaya

Apakah faktor-faktor risikonya?

Umur adalah satu sebab yang meningkatkan peluang
anda mendapat kanser kolon,
salah satu kanser paling bahaya.

Anda juga lebih cenderung untuk mendapatkannya jika ia berlaku di dalam keluarga anda, mengambil lebih daripada tiga minuman beralkohol sehari, merokok, atau obes.

Bagaimanakah kanser kolorektal didiagnos?

Dikesan cukup awal, melalui ujian saringan kolonoskopi atau lain-lain, dan kemungkinan untuk hidup adalah baik.

Apakah nasib kanser kolorektal?

Kebanyakan pesakit hidup sekurang-kurangnya 5 tahun selepas mengetahui bahawa mereka mempunyai kanser kolorektal bagi peringkat yang paling awal.

Ujian baru, termasuk yang mengesan genetik tertentu di dalam tumor kolon, boleh membuat kanser ini lebih mudah untuk dikesan.

Satu rawatan yang berkesan menggunakan vaksin kanser untuk “melatih” sistem imun menyerang sel-sel kanser usus besar. Vaksin tersebut merawat kanser, tetapi mereka tidak mencegahnya.

Kanser paling bahaya #Kanser paru-paru

Apakah faktor-faktor risikonya?

Merokok adalah punca utama. Menyedut asap rokok
secondhand
 juga adalah berisiko.

Anda juga lebih cenderung untuk mendapatkannya jika ia berlaku di dalam keluarga anda atau jika anda terdedah kepada radon dan bahan kimia lain yang tertentu.
Kanser paru-paru
 adalah lebih biasa dalam kalangan penghidap HIV.

Bagaimanakah kanser paru-paru didiagnosis?

Doktor tidak mengesyorkan pemeriksaan rutin bagi semua orang.

Apakah nasib kanser paru-paru?

Seperti kanser lain, cara yang paling mudah untuk merawat adalah diagnosis awal. Ia juga bergantung kepada jenis kanser paru-paru tersebut. Secara keseluruhan, hanya 17% masih hidup 5 tahun selepas diagnosis.


Rabis

Definisi

Apa itu Rabis?

Rabis adalah jangkitan serius disebabkan oleh virus rabis. Anda boleh dijangkiti virus ini selepas digigit oleh haiwan yang dijangkiti rabis seperti skunk, rakun, kelawar, dan musang serta anjing liar (anjing yang hilang atau ditinggalkan). Apabila seseorang mula menunjukkan tanda dan simptom rabis dan dibiarkan tanpa rawatan, penyakit ini boleh membawa maut. Oleh sebab itu, sesiapa yang disyaki menghidapi rabis perlu mendapatkan rawatan segera.

Apakah kebarangkalian Rabis?

Individu yang tinggal di kawasan pendalaman, di mana tiada vaksin yang boleh diberikan segera selepas mereka digigit. Rabis boleh berlaku kepada semua peringkat umur namun lebih kerap berlaku pada kanak-kanak di bawah usia 15 tahun, pekerja makmal yang kerap terdedah kepada virus rabis. Selain itu, kumpulan yang berisiko tinggi termasuklah kanak-kanak yang tinggal di kawasan yang terdedah kepada rabis, individu yang melancong ke kawasan pendalaman di mana rabis kurang dibenteras.

Simptom-simptom

Apakah simptom-simptom Rabis?

Jangka masa dari dijangkiti virus sehingga simptom pertama berlaku sekitar 35 hingga 65 hari. Simptom pertama yang berlaku mungkin sama seperti flu. Tanda dan simptom lain termasuklah:

Demam.

Sakit kepala.

Mual dan muntah.

Hilang selera makan.

Tanda-tanda lain termasuklah sakit atau kebas di kawasan gigitan, selama 3-4 hari pertama. Sejurus selepas simptom sistem saraf berlaku, seperti menjadi gelisah dan resah, hiperaktiviti yang keterlaluan, berkelakuan aneh dan waktu tenang. Halusinasi, kekejangan otot, dan lumpuh boleh juga berlaku. Takut akan air (hidrofobia) berlaku di peringkat ini.

Malangnya, jika rabis tidak dirawat sejurus selepas terdedah, ia sering mengakibatkan koma, konvulsi dan kematian. Hal ini biasanya berlaku pada hari keempat hingga hari ketujuh selepas bermulanya simptom.

Mungkin terdapat beberapa simptom lain yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Segera mendapatkan rawatan jika anda digigit oleh mana-mana haiwan, walau haiwan peliharaan sekalipun. Berdasarkan kecederaan yang anda alami dan situasi di mana gigitan tersebut berlaku, anda dan doktor anda boleh menentukan sama ada anda perlu menerima rawatan pencegahan rabis ataupun tidak.

Meskipun anda tidak pasti sama ada digigit atau tidak, sila dapatkan nasihat perubatan.

Jika anda mempunyai sebarang tanda atau simptom yang tersenarai di atas atau ada sebarang masalah, sila berunding dengan doktor anda. Tubuh setiap orang bertindak secara berbeza. Lebih baik anda berbincang dengan doktor anda mengenai apa yang terbaik untuk situasi anda.

Punca

Apakah punca Rabis?

Rabis berpunca daripada virus bernama rhinovirus di dalam air liur haiwan yang dijangkiti virus ini. Haiwan yang dijangkiti ini boleh menyebarkan virus ini dengan menggigit haiwan yang lain ataupun manusia. Terdapat kes terpencil di mana virus ini boleh tersebar apabila air liur yang dijangkiti terkena bukaan luka atau lapisan mukosa seperti mulut dan mata. Hal ini boleh berlaku jika haiwan yang dijangkiti menjilat bukaan luka pada kulit anda.

Faktor-faktor Risiko

Apakah yang meningkatkan risiko saya kepada Rabis?

Faktor yang boleh meningkatkan risiko rabis termasuklah:

Melancong atau tinggal di negara membangun di mana rabis lebih biasa ada seperti di Afrika dan Asia Tenggara.

Aktiviti yang boleh membuatkan anda didekati haiwan liar yang mungkin dijangkiti rabis seperti jelajah gua di mana kelawar hidup atau berkhemah tanpa mengambil langkah berjaga-jaga untuk mengelakkan haiwan liar daripada menghampiri kawasan perkhemahan anda.

Berkerja di makmal dengan virus rabis.

Luka pada kepala, tengkuk atau tangan, boleh menyebabkan virus rabis merebak ke bahagian otak dengan lebih pantas.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Rabis didiagnosis?

Haiwan yang menggigit anda perlu ditangkap untuk ujian rabis. Setelah haiwan rabis itu menggigit anda,  tiada cara lain untuk mengetahui sama ada haiwan tersebut telah menyebarkan virus rabis kepada anda atau tidak. Oleh itu, rawatan pencegahan virus rabis daripada menjangkiti badan anda disyorkan sekiranya doktor merasakan anda berisiko terdedah dengan virus ini.

Bagaimana pesakit Rabis dirawat?

Jika anda digigit oleh haiwan yang dijangkiti rabis, luka gigitan perlu dicuci segera menggunakan sabun, air dan antiseptik seperti povidone-iodine… Kemudian, anda akan diberi satu siri suntikan untuk mencegah virus rabis daripada menjangkiti anda. Terdapat dua jenis suntikan. Satu suntikan bertindak cepat pada kawasan berdekatan luka gigitan untuk mengelakkan jangkitan rabis, mengandungi globulin imun rabis. Jenis suntikan kedua dicucuk sekurang-kurangnya 4 kali sepanjang 14 hari. Suntikan kedua dicucuk pada lengan untuk membantu badan anda mengenali virus rabis dan belajar untuk melawan virus ini. Jika haiwan yang menggigit anda ditangkap, ia akan diperiksa. Jika disyaki tiada rabis, anda mungkin tidak memerlukan suntikan kedua. Anda perlu berbincang dengan doktor anda untuk maklumat lanjut.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Rabis?

Berikut merupakan perubahan cara hidup dan kaedah rawatan sampingan yang boleh membantu anda mengatasi rabis:

Lawat doktor anda secara berkala untuk melihat perkembangan anda dan rabis.

Ikut nasihat doktor.

Penjagaan gigi. Berus dan flos serta berjumpa doktor gigi secara berkala.

Tukar diet anda. Guna garam secara bersederhana. (Jangan tambah garam dalam makanan anda).

Kekalkan berat badan yang sihat.

Elakkan kafein.

Bersenam.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sibuk Bekerja Boleh Jejas Kesihatan, Jamu Untuk Lelaki Ini Atasi Masalah Lesu & Libido Rendah!

Kesibukan bekerja dan menjalani rutin harian boleh menjejaskan kesihatan lelaki. Ditambah pula dengan gaya hidup dan diet yang tidak sihat,
kesuburan juga berupaya terganggu.
 Sudah tiba masanya untuk kaum Adam menjaga diri dengan lebih baik, jamu untuk lelaki mungkin solusi yang dapat membantu!

Setiap lelaki juga perlu menjadi lebih peka dan proaktif dalam usaha meningkatkan kualiti kesihatan.

Herba untuk lelaki, dijadikan sebagai makanan tambahan yang dibuat daripada ramuan semula jadi dapat bantu menguruskan kesihatan dan tanggungjawab mereka.

Salah satu pengaruh yang terkuat terhadap kesihatan lelaki adalah dietnya, dan terdapat sejumlah ramuan yang dapat bantu atasi isu berkaitan tahap tenaga, kesihatan prostat, dan rangsangan seks.

Penulis bakal berkongsi beberapa jenis jamu untuk lelaki yang elok diamalkan, jom baca!

Untuk mendapatkan lebih banyak info tentang Kesihatan Lelaki, sila dapatkannya
di sini.

Gaya hidup jejaskan kualiti kesihatan kaum Adam

Rutin moden lelaki pada era serba canggih ini berisiko
sedikit sebanyak menurunkan paras testosteron
, yang kemudiannya menjejaskan tahap kesihatan dan kesuburan seksual secara menyeluruh.

Pun begitu, terdapat banyak jamu untuk lelaki yang dapat membantu!

Selalunya, herba kuat untuk lelaki yang bersifat semula jadi ini juga memfokuskan kesihatan dan kesuburan kaum Adam.

Seperti kita sedia maklum juga, ada banyak jenis jamu untuk lelaki di pasaran, baik sintetik dan semula jadi.

Majoritinya dipasarkan berkesan dalam menguruskan tekanan, menangani masalah libido (rangsangan seks) rendah atau kesuburan yang sering dihadapi oleh lelaki dewasa.

Tapi, hati-hati ya! Jangan sesekali membeli mana-mana jamu untuk lelaki sebarangan.

Jika anda enggan mengambil risiko, kalian boleh cuba lakukan perubahan gaya hidup dahulu sebelum beralih ke solusi herba, seperti:

Tidur sekurang-kurangnya 7 ke 8 jam setiap malam

Makan makanan yang sihat, semula jadi dan berkhasiat. Elak makanan berlemak, bergula dan bergaram

Elak habit yang boleh memudaratkan diri dan kesihatan; minum alkohol dan merokok

Bersenam secara berkala untuk menjamin kualiti kesihatan dan menguruskan tekanan dengan baik

Jika perubahan di atas juga masih tidak membaik pulih tahap kesihatan anda, jamu untuk lelaki di bawah mungkin bermanfaat untuk kalian!

Herba-herba untuk lelaki, kenal lebih lanjut!

1. Ashwagandha

Manfaat Ashwagandha untuk lelaki telah diraikan selama bertahun-tahun dek kerana zatnya yang dapat meningkatkan tahap tenaga dan mood.

Ia juga dikatakan dapat membaik pulih tahap tenaga dan berfungsi sebagai
penawar langsung untuk stres yang kronik.
 Ini kerana ia dapat menurunkan paras kortisol sebanyak 28% dan membuat anda tidur dengan lebih baik.

Dengan menurunkan tekanan darah dan glukosa, tekanan darah tinggi dan diabetes dapat dikawal.

2. Pine bark

Tumbuhan ini juga telah menjadi terapi semula jadi selama berabad-abad lamanya.

Penyelidikan terbaru menunjukkan
pine bark
 memberikan sokongan nutrisi pemakanan untuk meningkatkan kesihatan prostat.

P
ine bark
juga terbukti boleh membaik pulih kualiti dan kuantiti sperma, di samping menggalakkan tindak balas seksual yang diinginkan.

3. Biji labu

Biji ini menawarkan sejumlah nutrien yang dikatakan bermanfaat terhadap kesihatan prostat, seperti zink, kalium, dan zat besi.

Penyelidikan menunjukkan nutrien ini, ditambah dengan kandungan antioksidan biji labu bakal memberikan manfaat yang luar biasa terhadap prostat.

1 kajian melaporkan bahawa ekstrak biji labu menggalakkan aliran air kencing yang normal pada lelaki dengan masalah prostat yang membesar.

4. Kunyit

Tumbuhan ini juga menjadi kegemaran ramai orang dan sebabnya adalah cukup jelas! Antioksidan tinggi yang terkandung dapat
menenangkan otot dan tisu yang meradang
.

1 kajian mendapati, kunyit bantu mengurangkan kesulitan kencing pada pesakit dengan masalah prostat.

5. Akar maca

Akar semula jadi ini dikhabarkan berpotensi meningkatkan tenaga, stamina, prestasi atletik, meningkatkan kesuburan, dan membaik pulih disfungsi seksual dan mati pucuk (disfungsi ereksi).

Selain itu, rangsangan seksual dan sistem imun juga dapat ditingkatkan.

6. Saw Palmetto

Kegunaan tumbuhan ini berfungsi untuk mengurangkan simptom prostat yang membesar & dalam menguruskan
benign prostate hyperplasia
 (BPH), masalah kesihatan biasa yang menjejaskan lelaki berusia.

Ia turut bantu mempromosikan relaksasi dan disebabkan sifatnya yang diuretik, ia dapat menguruskan pengekalan air kencing (
urine retention)
.

7. Ginseng

Ginseng, antara jamu untuk lelaki paling terkenal, yang membantu dalam meningkatkan libido, prestasi seksual, membaik pulih mati pucuk, dan meningkatkan kualiti sperma.

8. Tongkat ali:
 Ia adalah antara herba kuat untuk lelaki, yang mengandungi
salah satu penggalak hormon yang paling kuat
 dan meningkatkan testosteron berbanding semua ramuan semula jadi yang digunakan sebagai supleman lelaki.

Ia juga antara jamu untuk lelaki yang menderita mati pucuk.

Kesimpulan

Disebabkan kaum Adam kebiasaannya segan membicarakan masalah kesihatan dan kesuburan yang dialami, adalah penting untuk
memahami jenis suplemen herba terbaik
 yang dapat mengatasi isu-isu yang menjejaskan kehidupan mereka.

Ingatlah.. Dengan mengamalkan gaya hidup yang lebih sihat, di samping penggunaan jamu untuk lelaki yang bersesuaian, impian untuk menaik taraf kualiti kesihatan dan menjadi lebih
fit
dapat dikecapi!


Ketahui Perbezaan Jenis Beras

Nasi adalah sumber
 karbohidrat
 yang hebat – nutrien penting yang diperlukan untuk menghasilkan tenaga. Walaupun seseorang cenderung takut kepada karbohidrat, cuba menghalangnya daripada diet mereka. Yang penting ialah memberi tubuh anda
 karbohidrat
 yang mencukupi. Nasi adalah yang sempurna memenuhinya. Ia ekonomi dan serba boleh. Berbagai jenis beras menawarkan perisa dan nutrien yang berlainan.

Beras putih

Padi putih adalah jenis beras yang telah diproses untuk mengeluarkan sekam, lapisan bran, dan kuman. Proses ini juga memberi kesan kepada nutrien dalam beras putih, menjadikannya paling kurang nutrisi di antara 4 jenis beras. 100 gram (g) beras putih mengandungi 6.3g
 protein
. Beras putih dengan bijirin panjang lebih rendah dalam indeks glisemik. Tubuh memecahkan beras putih dengan cepat. Jadi, jika anda makan terlalu banyak nasi putih, anda akan berakhir dengan terlalu banyak karbohidrat.

Beras perang

Beras perang adalah bijirin. Hanya luar sekam dikeluarkan. Bran kekal memberikan beras perang tekstur kenyal dan rasa kekacang
(nutty)
 serta masa memasak yang lebih lama. Bran melakukan fungsi yang baik untuk melindungi nutrien di dalam beras. Oleh itu, beras perang lebih kaya dengan nutrien berbanding beras putih. Contohnya, 100g beras merah mempunyai kira-kira 7.2g protein dan 3.2g
 serat
. Ia juga penuh dengan magnesium, tiamina, zat besi, dan zink. Beras perang mempunyai indeks glisemik sederhana, yang bermaksud ia boleh memelihara perut anda untuk tempoh yang lebih lama berbanding dengan beras putih.

Beras hitam

Beras hitam sangat berbeza dengan beras putih dan beras perang. Ia mempunyai rasa
nutty
 dan tanah yang kuat dan masa memasak yang lebih lama. Setiap 100g beras hitam mengandungi 9.1g protein dan 4.7g serat. Oleh kerana beras hitam mempunyai indeks glisemik rendah, mereka yang menghidap diabetes akan mendapat manfaat daripada memakan beras hitam. Dipercayai bahawa beras hitam menyediakan lebih banyak antioksidan daripada beri tetapi kurang gula dan lebih banyak serat.

Beras merah

Beras merah dipenuhi dengan jenis antioksidan yang dipanggil antosianin yang dipercayai berkesan dalam mengurangkan keradangan dan alergi, mengurangkan risiko kanser dan menguruskan berat badan. Padi merah boleh dengan atau tanpa sekam. 100g beras merah mengandungi 7g protein dan 2g serat. Ia juga mengandungi jumlah nutrien yang lebih tinggi (mangan, magnesium, selenium, dan lain-lain) menjadikannya sumber makanan yang berguna untuk mereka yang mempunyai migrain, tekanan darah tinggi, dan masalah jantung. Kandungan serat yang tinggi juga membantu memperlahankan proses pencernaan, memperkuat
 sistem pencernaan
 dan memperlambat proses karbohidrat yang pecah ke dalam gula darah.


Elak Pakai Produk Pemutih Muka Sembarangan, Boleh Rosak Kulit! Ini Tip Putihkan Muka Dengan Selamat

Tahukah anda, kulit gelap dan kusam sebenarnya berpunca daripada pelbagai faktor seperti sinaran matahari, pencemaran, gaya hidup yang tidak sihat serta tekanan? Oleh sebab itu, sebelum anda mencari
cara memutihkan kulit muka
 dan
cara mencerahkan kulit gelap
, ayuh fahami terlebih dahulu apakah langkah yang benar-benar selamat dalam memiliki kulit yang lebih sihat dan berseri.

Tidak dinafikan, kini wujudnya pelbagai
lambakan produk pemutih kulit di pasaran
. Tetapi hati-hati, penggunaan produk kosmetik berasaskan kimia yang sembarangan dan berpanjangan boleh merosakkan kulit anda!
1

Seperti yang dijelaskan oleh Dr. Claire Chang, ahli dermatologi di
Union Square Laser Dermatology
,
cara mencerahkan kulit gelap
 yang selamat perlulah melibatkan penggunaan bahan-bahan tertentu yang bertujuan mengurangkan kepekatan melanin dalam kulit.

Dalam artikel kali ini, kami di Hello Doktor akan berkongsi beberapa
cara memutihkan kulit muka

dengan lebih selamat dan berkesan seperti yang diusulkan oleh Dr. Chang di atas.

Untuk mendapatkan lebih banyak info tentang Kesihatan Kulit, sila dapatkannya
di sini
.

3 Cara Memutihkan Kulit Muka
 dan Badan Dengan Selamat

Berdasarkan laporan Pertubuhan Kesihatan Sedunia (WHO), separuh daripada populasi di Korea, Malaysia dan Filipina pernah melakukan rawatan ataupun menggunakan produk pemutih kulit.

Malah, statistik tersebut menunjukkan keputusan yang lebih tinggi di India (60%) dan negara-negara Afrika, seperti Nigeria (77%).

Patutlah agen pemutihan yang berbahaya
seperti merkuri dan hidrokuinon
 kerap digunakan dalam produk pemutihan dan hiperpigmentasi! Ini kerana permintaan yang semakin meningkat, dan setiap individu yang ingin mencuba
cara mencerahkan kulit gelap
 mahu melihat perubahan dalam masa yang singkat.
2

Tetapi, tindakan seperti tersebut adalah berbahaya. Sebenarnya, ada beberapa
cara memutihkan kulit muka
 secara semula jadi yang tidak akan membawa sebarang mudarat, seperti:

Cara mencerahkan kulit gelap #1: Dapatkan tidur yang mencukupi

Tidur yang mencukupi merupakan salah satu
cara mencerahkan kulit gelap
 secara semula jadi yang amat berkesan, sekali gus menjadikan kulit anda semakin sihat.
Tahukah anda yang kekurangan tidur boleh merosakkan kulit wajah kerana tubuh memerlukan waktu tidur selama 7 hingga 9 jam?
3

Semasa anda tidur, badan akan meningkatkan aliran darah ke kawasan kulit. Kerana itu, anda akan bangun dengan kulit yang lebih sihat dan
glowing
! Tetapi sebaliknya yang terjadi jika anda tidak cukup tidur.

Kulit akan kelihatan kusam dan tidak bermaya, dan itulah sebenarnya
punca lingkaran hitam di bawah mata anda
!

Cara memutihkan kulit muka #2: Elakkan makanan dan minuman tertentu

Siapa sangka makanan tertentu juga boleh menjadi penyebab masalah kulit.
Jika anda selalu mengalami masalah jerawat
 dan tona kulit tidak sekata, cuba lihat kembali apa yang anda makan.

Ini kerana kulit yang sihat datangnya daripada makanan yang berkhasiat. Oleh sebab itu, elakkan makanan yang tidak sihat seperti makanan tinggi gula, produk tenusu dan juga makanan yang diproses atau berminyak untuk
kulit sihat tanpa sebarang masalah
.
4

3. Pastikan badan kekal hidrat, salah satu
cara memutihkan kulit muka

Selain tidur dan mengamalkan pemakanan yang sihat, satu lagi
cara memutihkan kulit muka
yang berkesan adalah
minum air dengan mencukupi
.
5

Pemakaian pelembap juga dapat membantu melembapkan kulit bagi mengatasi masalah kulit kering dan anda digalakkan untuk memilih
pelembap muka yang bersifat bukan komedogenik
 untuk mengelak sebarang risiko kerengsaan kulit serta pori tersumbat.

Cara Memutihkan Kulit Muka
 Dalam Masa 4 Minggu

Kami faham kerisauan anda. Sudah semestinya anda mahu mengetahui
cara memutihkan kulit muka
 dan
cara mencerahkan kulit gelap
yang selamat dan tidak membawa mudarat pada kulit dengan penggunaan sebarang produk muka pula, bukan?

Jangan risau, di sini ada jawapannya!

Produk yang telah diuji secara dermatologi, bebas pewangi dan hipoalergenik, sesuai untuk mereka yang mempunyai kulit sensitif.

Di bawah ini kami senaraikan 6 rekomendasi produk sebagai
cara memutihkan kulit muka
 dan
cara mencerahkan kulit gelap

dengan lebih sihat, dan selamat tanpa kesan sampingan!

1. Skin Cleanser

Pastikan anda hanya menggunakan
skin cleanser
 dengan formulasi pH yang seimbang dan bebas sabun serta pewangi. Pencuci seperti ini sesuai digunakan oleh setiap individu, mahupun mereka yang mempunyai kulit sensitif dan kering.

Skin cleanser
 yang dirumus khas dengan kombinasi bahan pemutih boleh membantu anda untuk membuatkan
rona kulit tampak lebih sekata.

3. Toner

Selepas mencuci muka, jangan lupa untuk pakai
toner
! Toner

merupakan pilihan yang terbaik untuk mereka yang ingin menyerlahkan seri wajah dan
memudarkan sebarang parut gelap pada kulit muka
.

Di samping dapat memastikan pori wajah sentiasa bersih,
toner ini juga dapat membuang semua lebihan minyak, alat solek serta sebarang kotoran
 yang melekat pada kulit wajah.

Cuma tuangkan sedikit pada kapas dan sapukan pada wajah selepas cuci muka untuk kulit yang lebih cantik dan
glowing
 dalam masa beberapa minggu!

4. Moisturising Cream

Inginkan produk yang sesuai untuk semua jenis kulit, namun masih mampu membekalkan kelembapan berpanjangan? Gunakan
 Moisturising Cream
untuk kulit yang lebih sihat, lembut dan bermaya!

Pelembap muka yang baik seharusnya mengandungi emolien semula jadi serta humektan yang dapat ‘mengunci’ lembapan pada kulit sehingga 48 jam.

Anda harus hanya menggunakan produk yang telah terbukti secara klinikal, dapat memberikan kelembapan serta merta dan boleh membaik pulih pelindung semula jadi kulit!

5. Day Cream Dengan SPF 15

Tidak lengkap regimen penjagaan kulit wajah anda tanpa penggunaan krim pelindung kulit. Oleh sebab itu, pastikan kulit anda sentiasa terlindung daripada sinaran matahari dengan bantuan
Day Cream
dengan
SPF 15
.

Krim siang yang baik dapat memberikan perlindungan 24 jam terhadap
sebarang kerosakan yang berlaku disebabkan cahaya matahari.

Bukan itu sahaja, pemakaian krim siang juga merupakan salah satu
cara memutihkan kulit muka
 yang berkesan
, di samping dapat
memastikan kulit kekal hidrat
 tanpa merosakkan pelindung semula jadi kulit!

6. Night Cream

Akhir sekali, jangan lupa untuk memanjakan kulit anda dengan krim malam atau
 Night Cream
. Biarkan kulit ‘berehat’ setelah sepanjang hari berhadapan dengan pelbagai anasir luar yang boleh merosakkan kulit.

Penggunaan krim malam juga boleh menjadi pelengkap kepada mereka yang sedang mencari
cara mencerahkan kulit gelap
.
Cuma sapukan krim malam pada kulit untuk menggalakkan proses pemulihan. Keesokan harinya, anda akan bangun tidur dengan wajah yang lebih segar, sihat dan nampak
glowing
!

Semoga penerangan ini dapat membantu para pembaca di Hello Doktor untuk mula mengambil langkah yang tepat dalam menumpukan perhatian pada penjagaan kulit wajah untuk lebih sihat, lembap dan berseri.

Teruskan pembacaan tentang penjagaan kulit badan dan wajah yang tepat di laman web Hello Doktor.


5 Sebab Mata Berair Yang Kerap Berlaku

Pernahkah anda mengalami mata berair secara tiba-tiba sedangkan anda sendiri tidak mengetahui sebab musababnya? Ia sudah pasti akan membuat anda berasa terganggu. Namun, apa sebenarnya punca mata berair ya?
Jom, ketahui jawapannya di sini!

Untuk mendapatkan lebih banyak info tentang Kesihatan Mata, sila dapatkannya
 di sini.

5 Punca mata berair

Kenapa ya mata sakit dan berair secara tiba-tiba?
Pandangan anda secara automatiknya akan
menjadi kabur
 dan anda akan perlu sentiasa mengelap mata anda. Semakin lama, semakin pedih jadinya.

Adakah ini merupakan tanda penyakit yang serius? Sabar, sebelum anda panik, ada beberapa punca yang boleh
menyebabkan mata pedih
 dan berair. Antaranya:

1. Ada sesuatu di dalam mata anda

Kebiasaannya ada benda yang melekat pada mata anda seperti habuk, kotoran atau bulu mata yang tercabut. Mata anda sangat sensitif. Bila ada benda asing, ia akan bertindak balas dengan mengeluarkan air bagi membolehkan benda tersebut tertanggal.

2. Konjunktivitis

Konjunktivitis atau radang mata (konjunktiva) adalah antara sebab biasa bagi mata pedih.

Jangkitan virus atau bakteria boleh menyebabkan masalah ini. Mata akan menjadi merah. Jika virus adalah pucanya, anda mungkin tidak perlukan rawatan tetapi jika bakteria, anda mungkin memerlukan
antibiotik penitis mata.

Baca juga:

Jangan Terkeliru Ya, Herpes Mata Tak Sama Dengan Konjunktivitis! Ini Bezanya

Bahayakah Jika Urat Mata Menjadi Merah? 5 Penyakit Ini Mungkin Puncanya!

3. Alahan punca mata berair

Antara simptom alahan adalah mata dan hidung berair, batuk serta bersin.

Kebiasaannya, ia akan berlaku apabila terdedah kepada alergen tertentu seperti habuk atau
haiwan peliharaan
. Anda perlu mengenal pasti perangsang tersebut untuk mengelakkan serangan alahan berulang. Anda juga mungkin memerlukan ubat antihistamin.

4. Saluran air mata tersumbat

Kebiasaannya, air mata akan mengalir masuk dari permukaan mata melalui satu saluran di bahagian dalam mata. Jika ia tersumbat, air mata akan terkumpul dan menyebabkan mata pedih. Antara sebab saluran tersumbat adalah jangkitan, kecederaan atau penuaan.

5. Masalah pada kelopak mata

Kelopak mata ibarat perisai kepada mata. Setiap kali mata anda berkelip, air mata akan diratakan ke seluruh permukaan mata. Jika ada masalah pada kelopak mata
seperti bisul
, mata akan terengsa setiap kali berkelip.

Konklusinya, anda perlu sentiasa peka dengan keadaan mata anda. Sentiasa perhatikan jika terdapat sebarang perubahan yang membimbangkan terhadapnya. Jika ada, segera berjumpa dengan doktor untuk mendapatkan rawatan lanjut.


Papillomavirus manusia (hpv)

Papiloma adalah
virus hpv
. Ingin tahu lebih lanjut apa itu hpv atau Papillomavirus manusia?

Teruskan pembacaan anda bagi mengetahui maklumat lengkap tentang penyakit kelamin ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Definisi

Apa itu hpv atau Papillomavirus manusia? Hpv atau papiloma adalah virus yang menyebabkan ketuat dan kanser. Ini adalah virus yang merebak melalui seks.

Terdapat banyak jenis hpv; sesetengahnya boleh menyebabkan ketuat dan serviks.

Berapa lazim berlakunya jangkitan hpv
Papillomavirus manusia?

Kedua-dua lelaki dan wanita mungkin terjejas oleh hpv. Ketuat biasanya berlaku pada remaja yang melakukan
hubungan seks.

Kadar ketuat yang tinggi adalah mereka yang berumur 20 hingga 24 tahun tidak kira lelaki dan
wanita
 daripada lingkungan umur 16 hingga 19 tahun.

Simptom

Papiloma adalah virus hpv, jadi apakah simptomnya?

Hpv selalunya hilang tanpa rawatan. Tetapi ada keadaan di mana pelbagai jenis hpv kekal dan menyebabkan ketuat alat kelamin atau kanser.

Ketuat alat kelamin mungkin bermula sebagai luka bakar kecil, luka pecah dan pendarahan, luka ke dalam, kerak luka dan sembuh selepas beberapa hari.

Luka dan luka ketuat ini sering datang dengan selesema – jadi gejala ini mungkin kelihatan seperti demam dan kelenjar bengkak.

Anda mudah keliru ketuat dengan jenis jerawat yang disebabkan oleh rambut yang tumbuh.

Namun, kebanyakan kes kanser yang disebabkan oleh hpv atau papiloma adalah kanser serviks. Ia juga boleh jadi
kanser tekak dan lidah.

Tanda-tanda kanser serviks mungkin termasuk pendarahan atau pelepasan dari vagina anda seperti p
endarahan antara haid, selepas hubungan seksual atau semasa menopaus.

Di samping itu, terdapat gejala lain seperti kesakitan di bahagian bawah perut atau pelvis, atau sakit semasa seks.

Mungkin terdapat beberapa tanda atau gejala yang tidak disenaraikan di atas. Jika anda mempunyai sebarang kebimbangan mengenai apa jua gejala, sila berjumpa dengan doktor anda.

Bila saya harus berjumpa doktor?

Jumpa doktor anda dengan segera jika anda mengesyaki bahawa anda atau pasangan mempunyai jangkitan hpv.

Meskipun tiada gejala yang timbul, anda boleh mendapatkan pemeriksaan diri dan apa yang perlu dilakukan jika dijangkiti.

Ketahui lebih lanjut mengenai diagnosis jangkitan hpv. Elakkan hubungan seksual sehingga anda pasti tidak dijangkiti hpv untuk mencegah penyebaran kepada orang lain.

Punca

Virus yang dikenali sebagai papillomavirus manusia atau papiloma adalah disebabkan ketuat. Jenis 6, 11, 16 dan 18 menyebabkan ketuat alat kelamin dan kanser serviks.

Hpv juga disebarkan secara seksual. Virus ini masih boleh tersebar walaupun orang yang membawa virus ini tidak mempunyai gejala atau penyakit.

Ketuat dan kanser serviks boleh terbentuk dalam beberapa tahun selepas terdedah kepada jangkitan hpv.

Faktor risiko

Risiko papiloma adalah?

Pada masa ini tidak ada maklumat yang mencukupi untuk mengenal pasti faktor-faktor yang meningkatkan risiko hpv. Virus ini boleh ditularkan kepada semua orang tanpa mengira jantina dan umur.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Diagnosis pesakit papiloma adalah?

Pada masa ini tiada ujian untuk memeriksa virus hpv pada manusia. Kebanyakan pesakit hpv mengetahui bahawa mereka dijangkiti apabila ketuat muncul atau memeriksa tumor kanser.

Ketuat alat kelamin:
 Doktor anda akan mendiagnosis ketuat dengan melihat kulit. Jika hpv tidak dapat dikesan, doktor akan mengambil sampel ketuat (biopsi) untuk pemeriksaan di bawah mikroskop.

Kanser:
 Ujian Pap (sitologi serviks) akan membantu mengesan tanda-tanda pramatang serta perubahan dalam sel-sel serviks yang mungkin menjadi kanser serviks. Anda harus mula melakukan ujian Pap pada umur 21 tahun.

Bagaimana pesakit dirawat?

Oleh sebab virus yang menyebabkan penyakit itu muncul selepas masa yang sangat lama, maka rawatan akan bergantung kepada jenis penyakit:

Ketuat alat kelamin: Cara paling mudah untuk merawat ketuat adalah dengan bahan lembut/ krim merawat. Untuk merawat jerawat keras, anda juga boleh menggunakan haba (penyejukan atau pemanasan) untuk menghilangkan jerawat. Penyakit ini mungkin bertahan selama beberapa bulan rawatan

Kanser: Doktor akan memberi rawatan bergantung kepada tahap tumor serta status dan kesihatan pesakit. Untuk kanser, anda perlu diperiksa dengan kerap bagi mengelakkan risiko penyakit sebelum tumor terbentuk

Pencegahan

Apakah perubahan gaya hidup dan rawatan sampingan yang boleh saya ambil untuk menangani Papillomavirus manusia (hpv)?

Cara terbaik untuk melawan virus hpv atau papiloma adalah dengan mendapatkan vaksin khusus iaitu Cervix dan Gardasil pada wanita dan vaksin Gardasil
pada lelaki
.

Dalam melakukan hubungan seks pula, selalu menggunakan kondom. Namun, kawasan yang tidak dilindungi oleh kondom masih berisiko dijangkiti hpv.

Dengan menggunakan kondom tidak akan melindungi anda sepenuhnya tetapi akan mengurangkan risiko jangkitan virus. Di samping itu, anda juga disarankan untuk tidak melakukan seks rambang, ini juga akan mengurangkan risiko penyakit.

Jika anda mempunyai sebarang soalan, sila berunding dengan doktor anda untuk lebih memahami saranan terbaik mengikut keadaan anda.


Faraj Membengkak? Apakah Penyebabnya? Ini 10 Punca Yang Boleh Dikenal Pasti!

Faraj bengkak boleh mengundang ketidakselesaan dan kebimbangan, namun ia jarang menjadi indikasi kepada masalah perubatan.

Individu dengan vagina bengkak sering menganggap mereka
mempunyai jangkitan yis
, tetapi itu hanyalah salah satu daripada banyak kemungkinan.

Pembengkakan vagina boleh dipicu oleh alahan, jangkitan kelamin (STD), sista, atau hubungan seksual secara kasar.

Ikuti kupasan ini untuk ketahui punca-punca di sebalik faraj bengkak, jom baca!

Untuk mendapatkan lebih banyak info tentang Kesihatan Wanita, sila dapatkannya
di sini.

Vagina bengkak, perlukah anda risau?

Pembengkakan faraj boleh berlaku dari semasa ke semasa, dan kebiasaannya ia tidak perlu dirisaukan.

Haid, kehamilan dan hubungan seks boleh menyebabkan
pembengkakan di kawasan faraj, termasuk bibir faraj (labia).

Kadangkala, pembengkakan mungkin disebabkan oleh kondisi, penyakit, atau gangguan tertentu yang lain.

Dalam kes ini, adalah penting untuk memahami punca pembengkakan dan apa yang boleh dilakukan untuk mengatasinya.

Punca-punca faraj bengkak

Berikut adalah 10 jenis punca yang berupaya menyumbang kepada
pembengkakan faraj,
 antaranya merangkumi:

#1 Kerengsaan daripada perkara yang mempengaruhi faraj secara tidak langsung

Untuk makluman, bahan kimia yang terkandung dalam produk rumah seperti pencuci pakaian dan sabun badan berupaya merengsakan kulit faraj, vulva, dan labia yang sensitif.

Sekiranya anda bertukar ke produk baharu atau mengalami kepekaan terhadapnya, kalian mungkin bakal alami kebengkakan, kegatalan, dan sensasi terbakar di sekitar faraj.

#2 Kerengsaan daripada perkara yang mempengaruhi faraj secara langsung

Barangan yang digunakan secara langsung di dalam atau di sekitar faraj anda juga boleh merengsakan tisu dan menyebabkan kegatalan, kerengsaan dan pembengkakan.

Ini termasuk
produk pencuci wanita
 seperti:

Mencuci dan meruang

Pelincir

Kondom lateks

Krim

Tampon

#3 Persetubuhan secara kasar atau trauma faraj lain

Jika faraj tidak dilincirkan dengan betul semasa hubungan seksual, geseran boleh menyebabkan ketidakselesaan ketika bersenggama, dan masalah akan mula timbul.

Bukan itu sahaja, trauma daripada kesan serangan seksual turut boleh menyebabkan faraj bengkak, sakit dan merengsa!

#4 Vaginosis bakteria

Kepentingan mempunyai keseimbangan bakteria yang baik bertujuan untuk melindungi persekitaran faraj dan mengawasi bakteria ‘jahat’ dan organisma lain agar tidak menjejaskan kesihatan Miss V.

Kadangkala, bakteria jahat tumbuh dengan kadar yang terlalu cepat dan melebihi bakteria baik. Hal ini boleh
memicu gejala vaginosis bakteria (BV).

Selain vagina bengkak, anda mungkin turut alami:

Kegatalan

Sensasi terbakar di sekitar faraj

Keputihan berbau hanyir

BV adalah jangkitan faraj bengkak yang paling kerap menimpa wanita berumur 15 hingga 44 tahun, menurut
Centers for Disease Control and Prevention
 (CDC).

Malang, hingga kini masih tidak jelas punca pembentukan BV, tetapi ia banyak berlaku dalam kalangan wanita yang aktif secara seksual.

Pun begitu, mereka yang tidak pernah melakukan hubungan seks juga masih punyai risiko mengalaminya.

#5 Jangkitan kulat

Jangkitan kulat berlaku apabila satu atau lebih spesies kulat Candida (
Candida albicans
) tumbuh melebihi jumlah normal di dalam faraj.

Tambah lagi,
3 daripada 4 wanita mengalami sekurang-kurangnya 1 jangkitan kulat
 sepanjang hayat mereka.

Selain pembengkakan, jangkitan yis juga boleh mengakibatkan:

Ketidakselesaan

Kemerahan

Rasa sakit semasa kencing

Hubungan seksual yang tidak selesa

Keputihan seakan keju kotej

Sensasi terbakar di sekitar faraj

#6 Radang serviks

Radang serviks, juga digelar sebagai
cervicitis,
 sering disebabkan oleh jangkitan penyakit kelamin (STD).

Ia biasanya disebabkan oleh STD seperti:

Gonorea

Klamidia

Herpes genital

Walau bagaimanapun, tidak semua individu yang menghidap radang serviks mempunyai STD atau jenis jangkitan yang lain.

Sesetengah
wanita mungkin menderita cervicitis
dan tidak menunjukkan sebarang simptom.

Tetapi selain pembengkakan,
radang serviks
 juga boleh akibatkan:

Sakit pelvik

Keputihan berdarah atau berwarna kuning

Spotting
antara haid

#7 Herpes genital

Herpes genital, yang disebabkan oleh virus herpes simplex (HSV), adalah
salah satu jenis STD
 yang paling kerap berlaku di Amerika Syarikat.

Menurut CDC, jangkitan HSV terdapat 1 daripada setiap 6 orang yang berumur antara 14 hingga 49 tahun.

Pada mereka yang dijangkiti,
herpes genital menyebabkan lepuh dan ulser kemaluan yang menyakitkan!

Lepuh ini cenderung pecah, dan boleh mengeluarkan cecair jernih. Setelah pecah, tompokan akan berubah menjadi luka menyakitkan, yang mungkin memerlukan sekurang-kurangnya 1 minggu untuk sembuh.

Selain faraj bengkak, kalian mungkin juga bakal mengalami:

Kesakitan

Demam

Sakit badan

#8 Kehamilan

Seperti yang kalian sedia maklum, kehamilan boleh menyebabkan banyak perubahan pada tubuh wanita termasuklah faraj bengkak.

Dalam proses pertumbuhan janin,
tekanan pada pelvis
 berupaya menyebabkan darah mengumpul, dan cairan lain mungkin tidak dapat mengering dengan baik.

Perkara ini boleh memicu pembengkakan, kesakitan dan ketidakselesaan pada faraj.

#9 Sista atau
abscesses
saluran Gartner

Saluran Gartner merujuk kepada sisa-sisa saluran faraj yang terbentuk pada janin. Saluran ini biasanya menghilang selepas kelahiran.

Walau bagaimanapun, jika sisa-sisa tersebut kekal, ia
boleh melekat pada dinding faraj dan sista boleh terbentuk.

Pun begitu, sista ini tidak perlu dibimbangkan kecuali jika tumbuh dan menyebabkan kesakitan atau dijangkiti.

Selain itu, sista yang dijangkiti pula boleh membentuk
abscesses!

#10 Sista atau
abscesses
Bartholin

Kelenjar Bartholin terletak di kedua sisi bukaan faraj. Kelenjar ini juga bertanggungjawab menghasilkan lendiran pelincir untuk faraj.

Kadangkala, kelenjar ini boleh dijangkiti, dipenuhi nanah, dan membentuk
abscesses
.

Selain
pembengkakan faraj,
 sista atau
abscesses
turut boleh menimbulkan rasa:

Sakit

Sensasi terbakar

Rasa tidak selesa

Pendarahan


Tanda Anda Kekurangan Vitamin

Untuk memperolehi badan yang cergas dan cerdas, memerlukan pengambilan diet pemakanan seimbang yang penuh nutrien dan bermanfaat. Namun, tanpa kita sedari, mungkin kerana kesibukan kerja dan tugasan harian, badan kita mungkin tidak mendapat nutrien dan vitamin yang secukupnya. Jadi, artikel ini akan membantu anda untuk mengetahui tanda-tanda anda kekurangan vitamin.

Tanda anda kekurangan vitamin

 Rapuh

Banyak faktor yang boleh mengakibatkan berlakunya rambut dan kuku yang rapuh. Salah satunya kerana kekurangan vitamin B7, atau turut dikenali sebagai biotin – membantu badan menukar makanan kepada tenaga. Ia jarang berlaku, tetapi apabila ia berlaku, akan menyebabkan rambut dan kuku menjadi rapuh, menipis, pecah – antara simptom paling ketara.

 Terbakar

Apabila anda kerap merasa terbakar pada bahagian kaki atau lidah, ini merupakan simptom kekurangan vitamin B12 – berperanan untuk menghasilkan hemoglobin, sebahagian daripada sel darah merah yang membantu sel badan untuk menerima oksigen dan anda mungkin mempunyai masalah berkaitan keseimbangan, pencernaan dan kulit kering.

 Luka

Luka yang lambat untuk sembuh, mudah mengalami lebam adalah antara tanda anda perlu mempertingkatkan pengambilan vitamin C – yang mempunyai pelbagai manfaat, antaranya berfungsi sebagai anti-radang dan anti-oksidan yang mengurang dan mengehadkan kerosakan pada sel. Kekurangan vitamin C boleh mengakibatkan pendarahan pada gusi, walaupun ia kemungkinan disebabkan oleh teknik memberus gigi yang kasar dan salah.

 Ulser mulut atau tepi mulut pecah

Luka pada bahagian dalam dan sekitar mulut boleh dikaitkan dengan pengambilan vitamin dan mineral yang tidak mencukupi. Ulser mulut boleh berlaku apabila badan kekurangan vitamin B atau zat besi. Bahagian sekitar atau tepi mulut yang pecah atau berdarah boleh disebabkan air liur berlebihan atau dehidrasi. Tetapi, ia juga boleh disebabkan oleh pengambilan vitamin B yang tidak mencukupi.

 Gangguan penglihatan

Kekurangan nutrien boleh menyebabkan masalah gangguan penglihatan. Sebagai contoh, kekurangan pengambilan vitamin A kebiasaannya dikaitkan dengan masalah penglihatan pada waktu malam – mengurangkan keupayaan individu untuk melihat pada persekitaran kurang pencahayaan atau gelap. Vitamin A diperlukan untuk menghasilkan
rhodopsin
 – pigmen yang terdapat pada retina mata yang membantu anda melihat pada waktu malam. Jika masalah ini tidak dirawat, masalah ini cenderung menyebabkan risiko
xerophthalmia
 – keadaan yang boleh merosakkan kornea dan boleh mengakibatkan kebutaan.

 Kelemumur, kulit berkerak

Seborrheic dermatitis
 (SB) dan kelemumur adalah sebahagian daripada kumpulan yang sama dengan masalah gangguan kulit yang mempengaruhi penghasilan minyak pada badan anda. Kedua-dua masalah ini akan mengakibatkan kegatalan, kulit mengelupas. Kelemumur adalah terhad berlaku pada kulit kepala, tetapi SB boleh berlaku pada bahagian muka, atas dada, ketiak dan pangkal paha. Antara faktor yang menyebabkan munculnya masalah ini adalah kerana kekurangan vitamin B3, B2 dan B6.

 Keletihan

Mengalami keletihan yang berpanjangan, walaupun mendapat tidur yang mencukupi adalah merupakan tanda anda kekurangan vitamin – vitamin B12. Keadaan ini cenderung membawa kepada masalah
pernicious anemia
, yang turut menyebabkan simptom seperti keletihan, kekeliruan, kurang selera, kulit pucat, cirit birit atau sembelit, kebas pada jari tangan dan jari kaki, serta lidah bengkak dan kemerahan.

 Sakit otot, tulang, sendi

Kekurangan vitamin D mungkin boleh menyebabkan kesakitan pada tulang, otot dan sendi. Kekurangan vitamin D ini juga boleh menyebabkan kesakitan pada bahagian leher, sakit belakang dan kesakitan pada badan secara umumnya.

 Kadar denyutan jantung

Kekurangan vitamin B12 boleh menyebabkan kadar denyutan jantung menjadi cepat dan pantas. Jantung mungkin akan berdenyut laju disebabkan kekurangan jumlah sel darah merah dalam badan.

Anda mungkin berminat untuk membaca:

Tanda-tanda Kekurangan Vitamin C

Kekurangan Vitamin D Tingkat Risiko Anak Hidap Skizofrenia

Kesan Pengambilan Vitamin D Berlebihan

Manfaat Dan Kesan Vitamin E


Frostbite: Kecederaan Tisu Tubuh Akibat Terdedah Suhu Sejuk

Frostbite
 adalah kecederaan disebabkan oleh pembekuan kulit dan tisu apabila terdedah kepada suhu yang sangat sejuk. Keadaan ini pada mulanya menyebabkan kulit anda menjadi sangat sejuk dan merah, kemudian kebas, mengeras dan pucat.

Frostbite
 biasanya berlaku pada jari, jari kaki, hidung, telinga, pipi dan dagu. Kulit yang terdedah pada cuaca yang sejuk dan berangin paling mudah mengalami keadaan ini, tetapi
frostbite
 juga boleh berlaku pada kulit yang dilindungi oleh sarung tangan atau pakaian lain.

Dalam kebanyakan kes, kulit anda boleh pulih daripada
frostbite.
Bagaimanapun, dalam kes teruk boleh menyebabkan kematian atau kehilangan tisu.

Peringkat
frostbite

Kulit anda adalah organ terbesar yang terdiri daripada beberapa lapisan berbeza. Ia melindungi anda dan juga membolehkan anda merasakan sesuati daripada persekitaran anda melalui sentuhan.

Peringkat 1: Kulit normal bertindak balas dengan sejuk

Saluran darah terdapat pada seluruh badan anda, termasuk di dalam kulit. Ia berfungsi untuk membawa darah ke pelbagai tisu badan anda untuk menjaga kesihatannya.

Apabila anda berada dalam keadaan sejuk, saluran darah anda mengecut, menjadi lebih sempit untuk peredaran aliran darah dari kaki seperti kaki dan jari kaki anda. Ini membantu mengekalkan suhu badan teras anda. Lama kelamaan, kekurangan aliran darah ke kawasan-kawasan ini boleh menyebabkan kerosakan pada kulit dan tisu berdekatan.

Risiko akan meningkat jika:

Anda terdedah kepada suhu sejuk untuk jangka masa yang panjang

Suhu sejuk disertai oleh angin

Anda berada pada ketinggian yang lebih tinggi

Peringkat 2: Frostnip

Frostnip adalah peringkat pertama
frostbite
. Ia sangat ringan dan tidak merosakkan kulit anda.

Apabila anda mengalami
frostnip
, kulit akan menjadi merah dan terasa sejuk. Jika anda kekal di tempat sejuk, ia mungkin menyebabkan anda mula berasa kebas atau rasa mencucuk (
prinkling
).

Frostnip boleh dirawat dengan langkah pertolongan cemas yang mudah termasuk pencegahan pendedahan kepada sejuk dan pemanasan semula. Pemanasan semula boleh diperoleh dengan merendam kawasan yang terjejas dalam air suam selama 15 hingga 30 minit. Penggunaan sumber haba seperti dapur atau pad pemanasan harus dielakkan, kerana ia boleh menyebabkan terbakar.

Apabila kulit anda mula panas, anda mungkin berasa sakit atau kesemutan. Anda boleh mengambil ubat penahan sakit seperti ibuprofen untuk mengurangkan rasa tidak selesa.

Peringkat 3: Superficial frostbite

Pada peringkat ini, kulit anda akan mula berubah daripada warna kemerah-merahan ke warna kepucatan. Dalam beberapa kes, ia mungkin kelihatan biru.
Kristal ais boleh mula terbentuk di dalam kulit anda. Oleh itu, kawasan kulit yang terjejas mungkin mempunyai rasa keras atau beku apabila anda menyentuhnya.

Kulit anda juga mungkin mula berasa hangat pada tahap ini dan anda mungkin melihat beberapa pembengkakkan. Ini adalah tanda bahawa kerosakan pada tisu kulit anda mula berlaku. Tisu di bawah kulit anda masih berkeadaaan baik, tetapi rawatan perubatan diperlukan untuk mencegah kerosakan selanjutnya.

Jika anda mempunyai lepuh selepas terdedah kepada kehangatan, doktor anda boleh mengalirkannya. Sekiranya ada lepuh yang dijangkiti, anda juga akan diberi antibiotik untuk merawat jangkitan.

Peringkat 4: Deep frostbite

Ini adalah peringkat
frostbite
 yang paling teruk dan menjejaskan kulit dan tisu anda. Kulit di kawasan terjejas mungkin kelihatan biru atau licin. Ia menyebabkan anda berasa kebas terhadap kesejukan atau kesakitan.
Otot yang berdekatan dengan kawasan yang terjejas mungkin tidak berfungsi dengan baik. Lepuh yang dipenuhi dengan darah juga boleh berlaku pada peringkat ini.

Deep frostbite
 memerlukan perhatian perubatan segera.

Pencegahan

Pastikan untuk mengikuti tip berikut untuk mengelakkan
frostbite
:

Ketahui ramalan cuaca.
 Elakkan menghabiskan masa yang lama dalam cuaca sejuk dan juga bersentuhan langsung dengan permukaan logam atau air semasa sejuk.

Berpakaian dengan sesuai untuk cuaca sejuk.
 Pakai sesuatu seperti sarung tangan, topi yang menutupi telinga, tudung, cermin mata hitam, atau topeng ski anda. Pakaian luar perlu kalis air dan angin.

Tukar
 pakaian basah secepat yang boleh.

Kekal terhidrat dan makan makanan berkhasiat.
 Elakkan alkohol, kerana ia boleh menyebabkan anda kehilangan haba badan dengan lebih cepat.

 Kenali tanda-tanda
frostbite
.
 Ingat bahawa
frostnip
 adalah peringkat awal untuk
frostbite
menjadi lebih serius. Sekiranya anda atau orang lain kelihatan sedang membangunkan
frostbite
, dapatkan kehangatan dan rawatan secepat mungkin.

Hello Health Group
 tidak menyediakan nasihat perubatan, diagnosis, atau rawatan.


Benarkah Bedak Talkum Boleh Menjadi Punca Kanser Ovari?

Bedak talkum adalah sangat sinonim dengan wanita. Penggunaannya adalah sangat meluas di seantero dunia sebagai salah satu daripada
produk kosmetik
 asas yang sangat popular. Ia boleh digunakan pada seluruh anggota tubuh badan seperti
muka
 terutamanya sebagai sapuan yang memberi kesan wangian atau untuk tujuan kebersihan.

Pun begitu, dunia pernah dikejutkan dengan berita buruk mengenainya. Dikatakan, ia boleh menjadi punca kanser ovari! Sejauh manakah kebenarannya? Sila ikuti artikel ini untuk mengetahui mengenainya dengan lebih lanjut.

Bedak talkum & kanser ovari

Seperti yang kita semua sedia maklum, bedak adalah sapuan produk kosmetik asas yang memberi kesan wangian atau untuk tujuan kebersihan. Namun begitu, mungkin masih ada individu yang belum mengetahui apa itu talkum yang sebenarnya.

Apa itu talkum?

Talkum adalah sejenis mineral atau galian tanah liat yang terdiri daripada silikat magnesium yang terhidrat dengan formula kimia H2Mg3(SiO3)4 atau Mg3Si4O10(OH)2. Dalam bentuk longgarnya, ia seringkali digunakan dalam pembuatan produk kosmetik terutamanya bedak.

Selain itu, talkum turut digunakan dalam pelbagai lagi industri seperti pembuatan makanan, kertas,
plastik
, cat, krayon, getah, seramik,
sabun
, dan dalam bidang
 farmasi
. Dalam pada itu, talkum memang banyak gunanya dalam pembuatan peralatan makmal atau elektrikal ekoran sifatnya yang tahan api, haba, asid dan elektrik dan bahan kimia.

Dalam bidang kosmetik atau pembuatan bedak untuk lebih tepat, talkum digunakan sebagai bahan pelincir untuk mengelakkan bedak daripada saling melekat antara satu sama lain. Pun begitu, ia mungkin berbahaya buat bayi. Menurut
The American Academy of Pediatrics
, ia mampu menyebabkan masalah pernafasan kepada bayi jika mereka menyedutnya lalu merosakkan paru-paru.

Bukan itu sahaja, kegunaan talkum juga disyaki dapat menyumbang kepada beberapa penyakit berbahaya dan yang paling berbahaya adalah kanser ovari kepada wanita. Di dalam senarai
International Agency for Research on Cancer
, talkum diklasifikasikan sebagai agen kumpulan ke-3. Manakala menurut Pertubuhan Kanser Amerika serta Penyelidikan Barah UK pula, sudah terdapat kajian yang menunjukkan kesahihan penyataan ini.

Ada banyak kes di mana wanita diserang
kanser ovari
 yang dikatakan disebabkan oleh penggunaan bedak talkum pada bahagian kemaluannya. Menurut laporan siasatan, produk kosmetik yang digunakan oleh mangsa-mangsa memang mengandungi
asbestos
, yang merupakan punca utama kematiannya.

Apa itu asbestos?

Asbestos adalah sebarang kumpulan serat mineral bak benang yang lembut. Ia memang mempunyai banyak sifat yang menjadikannya berharga dari segi komersial seperti ketahanannya terhadap api, haba, asid, elektrik dan bahan kimia.

Pun begitu, ia sebenarnya boleh mendatangkan beberapa masalah kesihatan yang serius jika terhidu ia terlalu banyak. Sekiranya ia masih utuh, ia tidak dianggap berbahaya. Namun jika ia berkecai atau terlerai walaupun sedikit sahaja, ia mampu membebaskan seratnya yang sangat halus ke udara. Keadaan ini yang akan menyebabkan pelbagai penyakit kepada individu yang terlalu terdedah kepadanya.

Untuk pengetahuan anda, asbestos boleh mendatangkan penyakit berbahaya seperti kanser kepada individu jika mereka menghirup atau mengambil bahan yang tercemar dengannya seperti air yang mengalir dari paip air konkrit. Begitu juga halnya dengan penggunaan bedak talkum yang mengandungi asbestos ini.

Produk-produk lain yang mengandungi talkum

Seperti yang kita sedia maklum, bedak merupakan produk yang kebanyakannya memang mengandungi talkum. Sebenarnya, terdapat banyak lagi produk selain produk kosmetik yang mengandungi talkum, antaranya:

alat solek

sabun

ubat-ubatan yang tertentu

pewangi ketiak (
deodoran
)

minyak zaitun (sila periksa bahagian label)

kertas

cat

plastik

gula-gula

Sehingga kini, telah banyak kajian mengenai kaitan talkum dan kanser masih dijalankan. Mungkin ada kajian yang setuju dengan kenyataan ini dan mungkin ada yang tidak setuju. Namun begitu, mengapa anda mesti memilih untuk menggunakan bahan yang diragui keselamatannya, bukan? Anda mempunyai pelbagai pilihan lain yang jauh lebih selamat.

Kes wanita dijangkiti kanser ovari disebabkan oleh bedak talkum

Sebenarnya, telah banyak kes
kanser
 ovari dihidapi oleh wanita kerana dikhuatiri disebabkan oleh bedak talkum. Ada beberapa kes di Amerika Syarikat yang melibatkan wanita dijangkiti
kanser ovari
 yang disyaki disebabkan oleh bedak talkum keluaran syarikat kosmetik terkemuka iaitu Johnson & Johnson (J & J) telah berjaya menang di muka pengadilan.

Kes di Los Angeles

Kes ini telah difailkan oleh Terry Leavit, yang mendakwa telah menggunakan beberapa jenis produk kosmetik keluaran syarikat terbabit selama kira-kira 10 tahun lamanya dan telah didiagnosis dengan mesothelioma pada tahun 2017. Untuk pengetahuan anda, kes ini adalah yang pertama daripada puluhan kes membabitkan pengeluaran produk kosmetik keluaran syarikat ini yang dijadualkan untuk dibicarakan pada tahun 2019.

Kes ini telah mendapat perhatian seluruh dunia dan perbicaraan mahkamah di sana juga telah dijalankan. Keputusannya, seorang juri di California telah mengarahkan syarikat terbabit membayar saman sebanyak RM118.5 juta kepada wanita berkenaan setelah mengesahkan produk yang digunakannya memang mengandungi asbestos.

Hukuman yang dijatuhkan oleh Mahkamah Agung California di Oakland itu adalah kekalahan yang paling kini bagi syarikat produk kosmetik itu. Selain daripada dakwaan ini, sebenarnya syarikat ini sedang berhadapan dengan lebih kurang 13,000 dakwaan berkenaan bedak talkum keluarannya di seantero negara.

Menurut wakil syarikat itu, pihaknya akan mengemukakan rayuan dengan alasan telah berlaku kesilapan yang serius prosedur dan bukti yang diutarakan semasa perbicaraan dijalankan. Walau bagaimanapun, pihak syarikat itu tidak langsung memberikan apa-apa butiran lanjut berkenaan kesilapan yang dinyatakan tersebut.

Kes di New York

Kes ini telah difailkan oleh Gloria Ristesund, yang mendakwa telah menggunakan beberapa jenis produk kosmetik keluaran syarikat terbabit selama kira-kira beberapa dekad lamanya dan telah didiagnosis dengan kanser ovari. Ini menyebabkan dia perlu menjalani rawatan histerektomi dan pelbagai jenis pembedahan lain yang berkaitan untuk merawat penyakit berbahaya yang dialaminya.

Kes ini juga telah mendapat perhatian media dan perbicaraan mahkamah di sana juga telah dijalankan. Keputusannya, syarikat terbabit diarah membayar saman sebanyak RM215 juta kepada wanita berkenaan setelah mengesahkan produk yang digunakannya memang mengandungi asbestos.

Perbicaraan kes ini telah dijalankan selama tiga minggu lamanya di mahkamah di Missouri sebelum juri membuat keputusan yang memihak kepada pendakwa. Keputusan ini bukan merupakan kekalahan yang pertama syarikat itu dan juga bukan merupakan dakwaan pertama yang terpaksa dibicarakan di mahkamah.

Menurut wakil syarikat itu, syarikat mereka sebenarnya telah menjalankan penyelidikan selama berpuluh tahun lamanya dan masih berpegang teguh kepada kepercayaan mereka yang mengatakan bahawa produk mereka selamat. Pun begitu, ia tidak begitu menepati gagasan mereka ekoran telah banyak kes yang mereka kalah di mahkamah.

Hakikatnya, produk keluaran syarikat ini kemungkinan besar memang mengandungi kandungan asbestos yang boleh membahayakan kesihatan penggunanya dan syarikat itu sendiri mengetahui mengenainya. Pun begitu, mereka mungkin memilih untuk mendiamkan diri dan tidak memberi amaran tentang bahaya penggunaannya terhadap anggota badan seperti
alat sulit
 yang lantas boleh meninggikan risiko penyakit berbahaya seperti kanser.

Campur tangan kerajaan Amerika Syarikat

Sehubungan dengan itu, Patty Murray yang merupakan Senator Parti Demokratik Amerika Syarikat telah menghantar surat kepada syarikat berkenaan susulan telah banyak dakwaan berkenaan kewujudan asbestos di dalam produk kosmetiknya iaitu bedak talkum keluarannya.

Surat berkenaan ditujukan khas buat Ketua Eksekutif J&J, Alex Gorsky bagi mendapatkan kesahihan dakwaan ini.

Menurut laporan khas dari organisasi penyampaian berita iaitu Reuters, syarikat itu sebenarnya telah sedia maklum bahawa talkum yang digunakan dalam proses pembuatan bedak talkum itu sebenarnya memang kadangkala wujud asbestos di dalamnya, yang dikatakan boleh mengakibatkan kanser. Pun begitu, kenyataan ini telah dinafikan dan tidak dihebahkan kepada orang ramai.

Jurucakap syarikat itu iaitu Ernie Knewitz mengakui telah menerima surat tersebut dan mengatakan bahawa mereka sedia untuk berkongsi maklum balasnya dengan senator. Pun begitu, mereka masih berpegang teguh dengan kepercayaan mengenai kebersihan dan keselamatan bedak talkum keluaran mereka yang dikatakan telah disahkan oleh pihak Pentadbiran Makanan dan Ubatan Amerika Syarikat (U.S. FDA).

Murray membalas kenyataan tersebut dengan mengatakan bahawa mungkin terdapat kesilapan atau kekeliruan mengenai kebersihan dan keselamatan produk kosmetik keluaran mereka yang mungkin akan terus mengakibatkan kesan jangka masa panjang kepada orang ramai yang menggunakan produk-produk terbabit.

Disebabkan itu, Murray meminta dokumen sokongan yang menyokong dakwaan syarikat tersebut tidak langsung mempunyai sebarang peringkat bahan asbestos yang terkini.

Bagaimana pula di Malaysia?

Walaupun telah kecoh di seluruh dunia mengenai bahaya penggunaan bedak talkum, negara kita masih belum memberi sebarang kata putus yang jelas mengenainya.

Walau bagaimanapun, Kementerian Kesihatan ada mengesahkan bahawa sehingga kini masih belum terdapat sebarang kes berkenaan kesan buruk dilaporkan kepada Pihak Berkuasa Kawalan Dadah (PBKD) melibatkan isu keselamatan penggunaan talkum dalam produk kosmetik. Malahan itu juga, tiada sebarang kaitan ditemui dalam penggunaan talkum dalam kosmetik dan peningkatan risiko
kanser
 ovari menurut kajian yang dijalankan oleh Inisiatif Kesihatan Wanita (WHI).

Menurut Ketua Pengarah Kesihatan negara kita iaitu Datuk Dr. Noor Hisham Abdullah, talkum sebenarnya tidak langsung disenaraikan sebagai bahan terlarang untuk digunakan dalam industri pembuatan produk kosmetik di negara kita. Pun begitu, ia sebenarnya telah digunakan secara meluas di seluruh dunia termasuk di benua Amerika, Eropah dan Asia.

Menurut beliau lagi, Persatuan Pengguna Pulau Pinang (CAP) mahu pihak berkuasa negara kita untuk mengharamkan penggunaan produk kosmetik ini secara keseluruhan kerana ia dikatakan mampu membahayakan pengguna terutamanya wanita yang selalu menggunakan produk ini pada bahagian sulit sekali gus meninggikan risiko menghidap kanser ovari.

Pun begitu, wajar untuk kita tahu perkara paling penting mengenai talkum ini. Sebenarnya, terdapat gred pengelasan yang akan membezakan jenis atau tahap talkum. Terdapat 3 gred utama, iaitu:

Gred industri

Gred kosmetik

Gred farmaseutikal

Menurut beliau, bedak talkum diperbuat daripada talkum yang turut dikenali sebagai
hydrated magnesium silicate
yang wujud secara semula jadi. Ini membuktikan bahawa talkum gred kosmetik atau farmaseutikal kebiasaannya adalah lebih tulen atau asli dan tidak mengandungi asbestos, iaitu bahan yang disyaki boleh meninggikan risiko kanser.

Ini berbeza dengan talkum yang digunakan dalam gred industri pembuatan seperti kertas, cat dan plastik yang mempunyai asbestos yang tidak tulen dan ternyata lebih berbahaya kepada individu. Namun begitu, ia bukan menunjukkan bahawa asbestos gred yang lain tidak berbahaya, jadi anda harus berhati-hati dengan penggunaan produk yang mengandunginya.

Manakala menurut sebuah kajian terbaharu yang dijalankan oleh
NHS Choices
 di UK, sebanyak 33% kemungkinan yang lebih tinggi mengaitkan pemakaian bedak talkum pada bahagian kemaluan dengan kanser ovari.

Walau bagaimanapun, secara umumnya para penyelidik masih lagi belum mencapai kata putus dalam menentukan hal sebenarnya dalam kaitan bedak talkum secara langsung dengan kanser ovari. Pun begitu, anda perlu tahu bahawa produk kosmetik ini bukan satu-satunya punca yang menyebabkan risiko kanser ovari ini menjadi lebih tinggi. Sebaliknya, anda juga perlu liihat kepada faktor risiko yang lain seperti:

Usia

Berat badan

Kondisi kesihatan

Pengambilan ubat-ubatan

Untuk mendapatkan lebih kepastian, KKM menasihatkan orang ramai agar menyemak status notifikasi produk-produk meragukan melalui laman web rasmi Biro Pengawalan Farmaseutikal Kebangsaan (BPFK) di portal rasmi mereka iaitu
http://portal.bpfk.gov.my
.

Awas, jangan abaikan penjagaan khusus wanita!

Mungkin produk kosmetik seperti ini selalu dipersalahkan sekiranya wanita mula menghidapi pelbagai penyakit berbahaya seperti contohnnya, kanser ovari ini. Kebanyakan kita mungkin akan mempersalahkan kandungan asbestos yang terdapat dalam produk kosmetik yang digunakan terutamanya pada bahagian kemaluan.

Pun begitu, tahukah anda bahawa penjagaan khusus wanita adalah sangat penting! Untuk pengetahuan anda, kanser ovari adalah jenis kanser ke- 5 paling tinggi berlaku di Malaysia. Disebabkan itu, semua wanita yang berusia 25 tahun ke atas digalakkan untuk membuat pemeriksaan “
pap smear
” bagi mengesan tanda awal kanser ovari ini.

Persoalannya, bagaimanakah penjagaan khusus buat wanita perlu dijalankan? Mungkin bagi kebanyakan wanita, menggunakan bedak talkum merupakan penyelesaiannya. Mereka cenderung untuk memakai produk kosmetik ini pada bahagian kemaluan. Dikatakan, pemakaiannya boleh menghalang jangkitan bakteria selain merawat
ruam
 atau kemerahan yang selalu berlaku pada bahagian celah-celah kelengkang kemaluan.

Ya, ia mungkin benar tetapi untuk mengelakkan daripada penggunaan produk kosmetik yang mungkin tidak sesuai, terdapat cara lain yang lebih mudah. Caranya adalah dengan memakai seluar dalam jenis kapas dan menukarnya secara kerap bagi menghalang apa-apa jangkitan bakteria terhadap kemaluan. Selain itu, gunakan bahan membasuh atau mencuci seperti sabun dengan kadar yang minimum sahaja.

Adakah ia juga berbahaya kepada bayi?

Bukan sahaja berbahaya kepada wanita, sebenarnya bedak talkum juga adalah berbahaya jika disapukan kepada tubuh badan si kecil kita, ini demikian kerana kebanyakannya adalah mengandungi serbuk talkum yang terdiri daripada talkum mineral.

Secara amnya, ia diperbuat daripada beberapa bahan seperti berikut:

Talkum

Tepung jagung

Bahan berasaskan ubi

Kebanyakan ibu suka menyapukan produk kosmetik ini pada celah kelengkang bayi agar kawasan yang selalu terlindung ini cepat kering. Dalam itu, ia juga digunakan untuk menghilangkan bau pada kemaluan bayi selain mengurangkan geseran pada pakaian serta merawat ruam.

Persoalannya, bagaimanakah produk kosmetik ini boleh membahayakan bayi anda? Jawapannya adalah ia akan membahayakan bayi anda jika mereka terhidunya secara tidak sengaja dan berlebihan. Untuk mengelakkan perkara ini daripada berlaku, anda boleh cuba ikuti tip yang berikut:

Jangan sapu bedak bayi terus pada tubuh badan bayi  tetapi taburkan atas kain bersih terlebih dahulu. Kemudian, tepuk kain pada tubuh badan mereka

Jangan taburkan bedak di kawasan alat kelamin bayi

Elak dari terkena mata bayi

Pilih bedak yang dibuat daripada kanji jagung dan ubi

Jauhkan penggunaan bedak di kawasan muka bayi

Pertimbangkan untuk ganti bedak talkum bayi dengan menggunakan krim jika alasan anda menggunakannya untuk elak ruam lampin

Hello Health Group
 tidak menyediakan nasihat perubatan, diagnosis, atau rawatan.

Baca juga:

Penjagaan Kulit Baby Comel, Jangan Ambil Mudah